text:
…Vota pa Kòrsou riba wèpsait di USA Today…
WILLEMSTAD- 22 di yanüari 2015 – Kòrsou ta keda selektá un biaha mas den kompetensia ‘10 Best Readers Choice Travel Award’, e biaha aki den e kategoria ‘Best Caribbean Beach’. Kòrsou su Seaquarium Beach a kapta atenshon di e krítikonan di ‘USA TODAY’ komo un di e mihó playanan den Karibe. Tambe ta partisipando den e kategoria aki e.o: Baby Beach di Aruba, Cabbage Beach di Bahamas i Orient Bay Beach di St. Maarten. E wèpsait di ‘USA TODAY’ ta esun ku ta promové e kompetensia i ta habri votashon pa tur bishitante vota pa e mihó playa den Karibe.
Ofisina di Turismo di Kòrsou (CTB) ta ekstendé un invitashon na pueblo di Kòrsou pa vota pa Kòrsou i asina posishoná Seaquarium Beach komo e mihó playa den Karibe. Ta bon pa menshoná ku por vota tur dia. Pa depositá bo voto bishitá e wèpsait. Ora ku bo kaba di vota, ‘share’ bo voto via Facebook òf Twitter i asina sigui motivá mas hende pa vota pa Kòrsou. Por vota te ku djaluna, 2 di febrüari 2015 (promé ku 12’or di mèrdia) despues lo anunsiá e ganador riba e wèpsait di USA TODAY. CTB ta invitá un i tur pa bishitá e wèpsait di USA TODAY i ban vota pa Kòrsou!


c: text/html

text:
Oranjestad-Lider di MEP Evelyn Wever-Croes durante conferencia di prensa di MEP a duna di conose cu Secretario General encarga cu asuntonan di Reino a expresa su opinion riba e vision financiero di e gobierno actual, cu ta e “balanced budget rule” y e plafon di gasto di 1350. E Secretario General a bisa cla y raspa cu eseynan no ta suficiente. Aruba su problema ta cu mester controla con gobierno ta calcula su entradanan, y tanten bo no tin hendenan experto y obhetivo ta controla esey, nunca bo por mehora bo situacion financiero. Actualmente ta e minister y algun hende rond di dje ta tover algun cifras, mescos cu tempo di Tico Croes y su toverformule. Y ningun hende por confia nan den esaki.
Archive for March, 2014
EVELYN WEVER-CROES HULANDA NO TA KERE DEN VISION FINANCIERO DI GOBIERNO DI AVPPosted: March 26, 2014 in Johnny Habibe
Directiva di FC Sanicolas ta felicita hungadornan y nos ekipo di dama,dirigentenan y majornan pa e logro grandi akiPosted: March 26, 2014 in Johnny Habibe
Ferdinandus Vasco ta un di e participantenan exitoso di Proyecto Auto-Estima Aruba”Mester tuma e pasonan pa e sanacion cu lo hiba bo na ser un mihor persona y tuma mihor pasonan den bida”Posted: March 26, 2014 in Johnny Habibe
ORANJESTAD, Aruba 26 di Maart 2014: E Proyecto Auto-Estima Aruba (PAEA) tin apenas un luna y mey cu a cuminza cu e certificacion di un grupo nobo di participante kendenan lo bira e futuro asistentenan di e proyecto.
E personanan cu ta participando den e training aki ta pasando den diferente fase pa asina yega na nan meta, cual lo sosode na April 2015.
Actualmente e Proyecto Auto-Estima Aruba ta wordo organiza door di ELKA & Associates NV y na e momentonan aki e ta den un fase hopi avanza unda tin guia personal pa personanan di tur edad como tambe grupal.
Na 2011, Abigael Arends a tuma over e Proyecto Auto-Estima Aruba. Siguiendo e legado cu su mama Lucy Arends (QEPD) Arends a laga p’e di continua cu e Proyecto Internacional di Auto-Estima Aruba.
Hopi comentario positivo ta ser scucha di PAEA. Ferdinandus Vasco ta un di e participantenan di e programa aki. Vasco ta trahando na Colegio EPI y el a laga sa cu e tempo cu el a tende di e proyecto e mes tabata den un proceso pa supera traumanan den bida, descubri e ser cu e ta actualmente y encontra su mes.
Ora cu el a cuminza cu e programa e tabata tin hopi expectativa ya cu el a haya sa cu e proyecto aki na Aruba a cuminza cu un persona mundialmente reconoci cu ta Bob Mandel y cu e lider Abigael Arends tin contactonan hopi importante na nivel internacional cu ta aporta na e proyecto aki.
“Basicamente mi a expect hopi den e sentido cu mi por a sinti cu tabata tin hopi pa ricibi. Tabata tin hopi pa siña di dje”, Ferdinandus Vasco a manifesta.
El a keda hopi entusiasma di tende con ELKA & Associates NV ta envolvi den proyectonan den bario, di hubentud y Let’s Talk atendiendo e problema di gang den nos comunidad.
Segun Vasco, e ta un persona cu ta hopi den contacto cu hobennan door di su trabao como docente y como parti di e personal di Colegio EPI. Eynan e por wak unda e retonan ta y unda e dolornan ta sinta.
Casi dos luna a pasa cu Ferdinandus Vasco a bira parti di e Proyecto Auto-Estima Aruba y el a laga sa cu e ta sinti “emocionalmente mas light, liber y mas na paz cu mi mes. Bo ta wak cada caso diferente, bo ta siña hopi mas e pasonan di tolerencia, di acepta bo mes y otronan como persona. Aworaki mi por sinti un energia mas positivo y bo ta bira hopi mas aware di cierto cosnan”.
Su meta aworaki ta pa finaliza cu e certificacion completamente y sigui bay conferencianan como tambe aporta na Elka & Associates na e diferente proyecto cu nan tin tanto local como internacionalmente. “Mi kier sigui empower mi mes y sigui habri mi mes, crece no solamente personal pero riba un nivel profesional tambe”.
Ferdinandus su mensahe pa esnan cu ainda no conoce di e proyecto aki ta pa tuma e corahe y haci’e. “Just do it, den e sentido cu hopi biaha bo tin miedo di cambionan den bo bida. Loke mi a siña tambe ta cu nos tur tin cierto cosnan di nos pasado cu ta doloroso, hopi trauma cu inconcientemente nos no ta realiza cu nan tin efecto riba nos persona y tambe riba con nos ta anda cu nos yiu, famia, pareha, coleganan, etc”.
Mester tuma e pasonan pa e sanacion, cual ta bay hiba bo na ser un mihor persona y pa tuma e mihor pasonan den bida, el a agrega.Finalmente, Ferdinandus Vasco a expresa cu e tin solamente cosnan positivo pa bisa di e Proyecto Auto-Estima Aruba y e ta conseha tur hende pa tuma e oportunidad ey di duna bo mes e chens pa ta parti di un proyecto asina.
E trayecto pa yega na un certificacion ta di un promedio di dos aña intensivo, incluyendo e parti pa ta un lider. Abigael Arends ta un persona certifica pa duna e lesnan aki y ta combina e lesnan cu e parti di conocimento y experiencia, cual ta hopi importante pa yega na e certificacion.
Actualmente Abigael Arends ta directora di ELKA & Associates NV y lider di e Proyecto Internacional di Auto-Estima Aruba. Esnan interesa den e proyecto aki por contacta Abigael Arends atravez di info@elka-aruba.com.
Departamento di Cultura Aruba ta invita Aruba en general pa participa cu e Competencia di Arte di Palabra 2014Posted: March 26, 2014 in Johnny Habibe
Oranjestad-Ministerio di Cultura y Departamento di Cultura Aruba (DCA) conhuntamente cu e Grupo Corector di Papiamento cu sosten di UNOCA, ta invita pueblo di Aruba en general y tur alumno di scol avansa pa e competencia di Arte di Palabra 2014.
Arte di Palabra ta un competencia literario na Papiamento di poesía y cuenta cortico. Su meta ta pa promove amor pa cultura di nos idioma Papiamento y tambe enriquece nos idioma cu creatividad di nos hubentud.
Ken por participa? E alumnonan di klas 1, 2, 3, 4, 5 y 6 di scolnan secundario, manera EPB, MAVO, HAVO, VWO y EPI klas 1 y 2.
Den e competencia aki lo tin presentacion di alumno di diferente scol secundario entre otro di Maria College, Mon Plaisir College, EPI –Horeca. Varios hoben lo competi den categoria di poesia original y di nan mes un storia cortico. E premio maximo ta cu e ganadornan lo haya e oportunidad dia 12 di april benidero pa representa Aruba den e competencia di Arte di Palabra interinsular cu lo tuma luga na Corsow.
E bataya di arte di palabra entre e hobennan na Aruba lo tuma luga na Cas di Cultura riba diasabra 29 di maart 2014, cuminsando pa 6’or di atardi.
Ban tur hunto; esta mayornan, docentenan y coleganan di scol, ban apoya nos hobennan participante y encurasha nan pa nan sigui crea y aporta na nos idioma Papiamento cu nan obra literario.
Chris Romero di parlamentario pa Mep ta avisa pueblo di e aumento di 11 porciento di parti di ArubusPosted: March 26, 2014 in Johnny Habibe
Oranjestad – Chris Romero di Mep a referi na e aumento cu lo tin di parti di Arubus cu lo subi cu 11 porciento. e prijs lo bira di 2,25 y lo bira 2,50 di florin.
Mirando cu ya gobierno a aumento e AZV y e AOV caminda cada trahador a bay cu suma substancial atras den nan salario. Romero ta sigi splica pa Noticiero 94 cu esaki lo pone e lo bira un peso extra pa nos comunidad. Nos tur sa cu Arubus ta un medio social na unda ta net e personanan di menos recurso ta hasi uso di e servicio aki.
Mas Sr.Romero parlamentario di Mep ta sigi bisa cu esnan cu no por cumpra auto a nan ta bay haya un gasto extra riba nan. A tende cu lo tin otro bentahanan pero esaki ta trece cu ne cu tin cierto cosnan mara cu e mester wordo hasi den 30 dia.
Sr.Chris Romero ta amplia mas via nos Player:
Melvin Tromp parlamentario AVP ta sigi cuestiona e accidente cu a tuma lugar cu e parlamentario Sr.Guillfred BesarilPosted: March 26, 2014 in Johnny Habibe
Oranjestad – Den e rueda di prensa di partido AVP Sr.Melvin Tromp ta bisa cu e tin cu sigi cuestiona henter e proceso di e investigacion cu ta tumando lugar den e accidente cu Sr.Besaril a haye den dje dia 8 di maart 2014.
E ta bisa cu e contestanan no a jega ainda na e miembronan di fraccion di AVP.
Sigi scucha e entrevista complete via nos Player :
EVELYN WEVER-CROES: BERGUENSA CU EMPLEADONAN DI SABA MESTER WELGA PA HAYA NAN DERECHO tin placa pa tur sorto di locura, pero no pa paga SABA?Posted: March 26, 2014 in Johnny Habibe
Oranjestad-Líder di MEP ya pa basta tempo ta masha critico riba tur e problemanan cu nos grandionan ta enfrenta, y en bista di e welga di trahadornan di SABA a mustra su desaprobacion pa e maneho di gobierno.
“Trahadornan di SABA tin e tarea noble di cuida di nos grandinan. Ya pa basta tempo mi ta boga pa trata e empleadonan cu mas respet, pasobra nan trabou ta hopi duro. Varios biaha nan ta sufri problema di salud debi cu e trabou ta duro.
Ta un crimen cu gobierno no kier atende cu e asunto di nan pago manera debe ser. Nos grandinan merese un cuido digno, y pa nan haya esaki e trahadornan di SABA mester haya locual nan tin derecho riba dje. Ya caba e salarionan no ta cos di gaba, pasobra gobierno no kier pone mas placa disponible pa e empleadonana ki. Pero pa kita locual nan tin derecho riba dje, ta un crimen.
E hecho cu empleadonan mester welga pa pidi nan derecho ta un berguensa pa e gobierno aki. Principalmente pasobra gobierno tin cantidad di placa pa biahe, pa fiesta y te hasta pa core go-kart.
E siman aki MIke Eman a bolbe biaha cu un delegacion grandi pa Merca, cu ta costa nos pueblo mas di 50 mil florin. Despues e ta bolbe biaha bai Hulanda cu un delegacion hopi mas grandi ainda, y nos ta pendiente pa tende e costo di e biahe ey.
Nan fiestamento tampoco ta caba, pasobra te hasta un fiesta a organisa pasobra Mike Eman ta bai aparese na television hulandes.
E escandalo di asfalt cu a wordo usa pa por core go-kart ainda ta fresco den memoria di tur, otro deroche di placa atrobe.
Pa tur e locuranan aki si tin placa, pero pa duna empleadonan di SABA locual nan merese, no tin placa. Esaki ta algo condenable di e gobierno aki. Nos lo cana tur caminda posibel te yega na e punto cu e empleadonan haya locual nan merese”, lider di MEP Evelyn Wever-Croes a duna di conose.
SERVICIO BASICO Y ELEMENTAL PA PUEBLO TA BAI DEN MAN DI COMPANIA CU A FINANCIA CAMPAÑA DI AVP COMO RECOMPENSA. PUEBLO MESTER PAGA PA RECOHE SUSHI.Posted: March 25, 2014 in Noticiero 94
Oranjestad-Den medionan di comunicacion a sali cu lo bai cobra pa recohe desperdicio di cas. Ora cu nos kere cu loke ta ser cobra, ta bai pa nos compania di utilidad Serlimar, pa nos gran sorpresa ta resulta awor cu e entrada aki ta bai pa yena saco di e compania competidor di Serlimar. Ta tristo pa mira con un biaha mas e gobierno di AVP ta haci tur cos cu ta nan alcanse pa desangra Serlimar. Den pasado ya esaki a ser haci, y awor nos ta mira cu nan ta haci exactamente mescos atrobe!
Pues poco poco servicionan basico ta wordo saca for di control di pueblo pa pasa nan pa comerciantenan haragan, cu kier mundo pa nan so.
Awe ta Serlimar cu e recohemento di sushi; cua compania di utilidad lo sigui? Nos no mester lubida cu e desperdicio aki ta wordo pasa pa e compania financista di AVP, pa esaki na su turno recicla esaki pa e bai bende e energia back na WEB. Pakico Serlimar mes no por a haci esaki?
Mescos ta e caso di e molinan di biento cu no ta WEB ta produci, sino WEB tin di djis cumpra, cualkier sea e prijs. Pues otro pida di un servicio basico ta bai den mannan particular. Y asina ey lo bai pasa tambe cu Elmar y despues cu Setar.
Ya caba nos ta mira cu tin intencionnan serio pa privatisa Laboratorio Nacional.
Federacion di Ajedrez Aruba ta manda 2 top talento hubenil paPosted: March 25, 2014 in Johnny Habibe
Oranjestad-Federacion di Ajedrez Aruba, despues di a caba celebra e Premio Excelencia den Deporte diDirigente di Aña 2013 cu CM drs. Raymundo Dijkhoff a gana, tin e grato noticia di informapueblo cu awe Diamars 25 di Maart a manda dos di su top talentonan hubenil, esta CandidateMaster Jasel “Osh” Lopez (19 aña) y Mark Bueno (15 aña), pa participa n’e American Sub Zonal2.3.5 Open Tournament, cu ta ser organisa cada dos aña. E Sub Zonalnan ta forma parti dje ciclodi clasificacion yega n’e retador di e titulo mundial. E aña aki e Sub Zonal Open lo tuma luga naTrinidad & Tobago di 26 di maart te cu 2 di april.
E ultimo añanan Aruba a yega di participa na varios ocasion n’e Sub Zonalnan. Na 2010 e actualpresidente di Federacion, CM ir. Octavio Croes y CM Osh Lopez, e hungador mas fuerte diAruba, ambos a logra di score riba 40% y a logra di haya nan titulo di Candidate Master n’e SubZonal hunga na Bahamas.
CM Osh momentaneanmente ta bibando na Hulanda unda desde aña pasa Oktober a participa nadiferente torneo fuerte (Univé Open, Schaakfestival Groningen y Campeonato di TeamHulandes) y tambe a hunga na Europa (Caissa IM na Hungria y Capelle La Grande na Francia)unda el a score tremendamento bon y mientras tanto ta e prome hungador di Aruba cu a logra dihaya un rating mas halto cu 2200.CM Osh su talento y potencial na diferente ocasion a ser reconoci door di FIDE unda a otorg’eun asina yama “travel grant” pa por participa na torneonan internacional (na 2011, 2012 2 biahay na 2013 ya el a haya travel grants). E biaha aki atrobe e ta participando na e Sub Zonalcu un “travel grant” di FIDE.
Mark Bueno momentaneamente ta un dje talentonan mas grandi aki na Aruba y el a demonstraesaki e ultimo mey aña door di gana e seccion di Challengers den e Torneo InternacionalUMADA Cup teni na Aruba (Oktober), empata na di 3 lugar durante e Festival CentroAmericano y Del Caribe na Costa Rica den e seccion U-16 Open (December), mientras cu lunapasa a titula campeon di Federacion di Ajedrez (Februari). Siman pasa el a sali sub-campeondurante e Copa Himno y Bandera. Mark lo viaha cu sosten financiero di Comision di Subsidio
Federacion di Ajedrez Aruba tin hopi confiansa den e dos talentonan aki bou di 20 aña y ta deseanan tur clase di exito na Trinidad & Tobago unda un total di 59 hungador di 10 pais loparticipa. Alabes Federacion di Ajedrez Aruba kier a gradici Comision di Subsidio y FIDEpa a haci e viahe aki posibel. Pa esnan cu kier sigui e torneo di buelta pa buelta, por wak e linkaki: http://www.chess-results.com/tnr128344.aspx?lan=1
Minister Otmar Oduber Tourbusnan cu ruta exclusivo pa San Nicolas lo yuda yega na e meta estabeci pa 40% di nos bishitantenan bay pariba di nos islaPosted: March 25, 2014 in Johnny Habibe
Oranjestad-Minister Otmar Oduber den cuadro di su maneho pa haci di San Nicolas nos di dos capital turistico, a indica cu lo conta cu tourbusnan cu lo core specifamente e ruta di San Nicolas.
Ta asina cu un total di 15 permiso pa tourbus a (y ta den proceso di) wordo otorga pa por conta cu mas bishitante pariba di nos isla. Intencion ta pa por lo menos un 40% di nos bishitantenan bay pariba di nos isla y conoce tur loke e parti aki tin di ofrece, cual ta un ambiente local, cultural, historico cu ta papia di nos herencia como isla multicultural.
Manera ta conoci, Minister Oduber a anuncia algun luna atras cu el lo elimina e moratorium pa tourbusnan, pero unicamente pa cubri e ruta di San Nicolas, es decir, e destino final di e tourbusnan aki mester ta San Nicolas. E permiso aki ta cay bou di un clausula hopi mas detaya compara cu esun ya existente cu ta un permiso habri.
E mandatario ta splica cu a habri e moratorium mirando e meta principal di atrae turistanan pa conoce San Nicolas. Usando esaki como un di e rekisitonan den e permiso particular aki pa e tourbus, unda mester pasa pariba cu e turistanan y e di dos ta e forma cu e busnan lo mester identifica nan mes. E identificacion lo tuma lugar atraves di e Fondo di Mehoracion di Producto Aruba (TPEF) , cu lo percura pa identifica tur e tourbusnan aki cu caracteristicanan di pariba.
E ruta nobo aki cu destinacion San Nicolas lo haya un mercadeo fuerte tambe na di parti Oficina di Turismio (ATA), cu lo haci promocion riba nivel local pa motiva e turistanan cu a yega Aruba pa conoce San Nicolas.
Minister Otmar Oduber ta indica cu di parti di Gobierno y su banda, lo haci nan maximo esfuerzo pa logra loke a wordo poni dilanti pa e futuro di San Nicolas.

robotstxt: allowed

filter: keep


text:
PETA ta urgi Twitter revisa Elon Musk tocante testnan di riba bestia na Neuralink
(AP) – PETA kier pa Elon Musk para e testnan riba bestian a su compania Neuralink y ta bisa cu e miho manera pa...
Crea videogames “indie” ta birando mas dificil mientras cu e industria ta desaroya
(AP) – Desaroyador di video game Ben Esposito su prome wega tabata un wega yama Donut County unda cu un bestia ta tira obhetonan...
Hungria ta blokea ayudo di UE pa Ucrania
(AP) — Un division entre Union Europeo y miembro obstina Hungria a profundisa ayera, na momento cu Budapest a veto un pakete di ayudo...
Departamento di Husticia Mericano ta cita funcionarionan electoral estatal pa documentonan di Trump
(AP) — Consehero special, Jack Smith a manda yama oficialnan na Wisconsin, Michigan, Arizona y Pennsylvania, solicitando comunicacionnan cu of involucrando ex-presidente Donald Trump,...
Homber na Tilburg sospechoso di a laba mas di 7 miyon euro
(NLTimes) – Un homber na Tilburg ta sospechoso di a laba mas di 7 miyon euro. El a haci esaki durante un periodo di...
Aumento grandi den desorden psikiatrico na Hulanda
(NLTimes) – E cantidad di adultonan na Hulanda cu desorden di salud mental a aumenta di manera alarmante den e ultimo 12 aña, segun...
Gobierno kier habri 2 planta nuclear pa aña 2035
(NLTimes) – E Gabinete kier construi dos planta nuclear cu lo mester ta operacional den aña 2035. Nan ta mirando na Borssele na Zeeland,...
Pelicula local “BLACKOUT” cu 3 nominacion na India
Cu hopi orguyo e productor local Angel Soto ta anuncia cu su pelicula “Blackout” di e aña aki a causa furor ultimo na e...
Creador di pelicula libera for di prizon di Myanmar lo conta su storia
(AP) – Toru Kubota, un reportero Hapones ken a ser aresta mientras cu e tabata cubriendo un protesta den Myanmar y deteni pa mas...
Inflacion na Europa probablemente no a yega su peak ainda, segun hefe di Banco...
(AP) — Cabesante di Banco Central Europeo a bisa ayera cu e no ta kere cu inflacion a peak despues di alcansa e nivelnan...


text:
WILLEMSTAD- 9 di novèmber 2015:- Den luna di òktober Ofisina di Turismo di Kòrsou (CTB) a partisipá na dos evento turístiko ku a resultá masha eksitoso, ta trata di Caribbean Latin Workshop i e CTO Caribbean Roadshow. Tur dos evento a tuma lugá na Hulanda i a konta ku partisipashon di agentenan di biahe, komersio i miembronan di prensa. Ámbos partisipashon a brinda oportunidatnan importante pa ekshibí Kòrsou komo un destinashon faborito den Karibe.
Caribbean Latin Workshop
Esaki ta e di 4 biaha ku ta tene e Caribbean Latin Workshop organisá pa Caribbean Reflections. Ta trata aki di un evento ku tin e meta prinsipal pa informá komersio di e produkto turístiko ku área di Karibe ta ofresé inkluyendo Kòrsou. E evento a tuma lugá dianan 29 i 30 di òktober último na bordo di e barku ‘Serenity’ ku ta mara den waf na Utrecht. Durante e tayernan aki a pone atenshon spesial na komersiantenan i tambe miembronan di prensa. Un total di 110 persona tabata presente. Huntu ku Kòrsou a partisipá tambe diferente partner den sektor turístiko for di e.o. Aruba, Repúblika Dominikana, Argentina, Perú, Mexico, Barbados, Belize, Boneiru, Cuba, Panamá i Sint Maarten.
CTO Caribbean Roadshow
E enkuentro organisá pa Caribbean Tourism Organization (CTO) ta un roadshow spesialmente pa agentenan di biahe internashonal ku intenshon pa informá nan di e produkto turístiko Karibense. CTO ta e organisashon dediká na desaroyo turístiko den region Karibe i ta konsistí di 30 isla di orígen i/o nashonalidat hulandes, merikano, franses, spañó ku ta miembro i un kantidat respetá di miembronan den sektor privá. Ademas di brinda informashon, CTO Caribbean Roadshow ta enkurashá agentenan di biahe pa bende e diferente destinashonnan den Karibe, inkluyendo Kòrsou. E aña aki CTO Caribbean Roadshow a tuma lugá na restorant La Cubanita na Rotterdam i Eindhoven. Durante e roadshow dianan 26 i 28 di òktober último partisipantenan a disfrutá di un bufèt karibense miéntras nan a risibí 10 minüt di presentashon di kada partner partisipante i un seshon di ‘speed dating’ ku agentenan di biahe. E aña aki a konta ku partisipashon di 60 agente di biahe durante di e seshon na Rotterdam i 50 na Eindhoven. Banda di Kòrsou e aña aki a partisipá tambe partnernan for di entre otro: Barbados, St. Lucia, Cayman Islands, Jamaica i Boneiru.
Partisipashon na e tipo di eventonan aki ta importante pa keda promové Kòrsou komo e destinashon turístiko ku ta brinda e pakete perfekto pa bin relahá òf hasi negoshi.


text:
Kralendijk – Den un karta ku pregunta pa Kolegio Ehektuvio konsehal Daisy Coffie ta elaborá riba trahamentu via e asina yamá ‘uitzendbureau’. Sra Coffie ta skirbi ku ya pa algun tempu kaba e ta tumando nota ku tin un desaroyo riba nos merkado laboral ku meresé atenshon. Den medionan di komunikashon e situashon aki a bin ampliamente dilanti mientras ku mundu sindikal a trese zonidonan di preokupashon den publisidat. E situashon hasta den siman tras di lomba a eskalá di tal forma ku tabatin violensia i aresto di trahadó. Ta trata di e fenómeno ‘uitzendbureau’ i/òf ‘koppelbaas’. Tur dos figura ta kai bou di e kapítulo: pone trahadó na disposishon. Segun Daisy Coffie e fenómeno aki ta reglá den ‘Lei ponementu di forsa laboral disponibel’ di 10 di òktober 2010 i ku ta vigente te awe. Den e lei henter e asuntu aki ta bon reglá kaminda su fundeshi ta bon kla deskribí aden. Artíkulo 2, insiso 1 di e lei aki ta bisa ku ta prohibí pa pone forsa laboral na disposihon sin ku Kolegio Ehekutivo duna pèrmit pa esei. Insiso 2 ta bisa ku pa medio di un ordenansa insular por duna eksonerashon di e prohibishon aki den kaso di sierto kategorianan ku e ordenansa mes ta indiká.
Relashoná ku e ponensianan aki konsehal Daisy Coffie ta pidi Kolegio ehekutivo pa duna kontesta riba e siguiente preguntanan: Kolegio ta na altura di e lei menshoná? Kolegio por informá Konseho Insular ku for di 10-10-10 kuantu pèrmit a duna na kompanianan pa fungi komo ‘uitzendbureau’ c.q. ‘koppelbaas’? Kolegio por informá Konseho Insular bou di kua kondishon a mara e pèrmitnan aki i ken ta enkargá pa supervisá i mantené kumplimentu di e lei aki? Kolegio ta disponé di informashon ku e forma ku aktualmente ta pone trahadó na disposishon ta krea desbalansa riba e merkado laboral? Kolegio tin kontakto ku e servisio di inspekshon di labor di Asuntunan Sosial i Empleo (SZW) pa informá su mes kuantu abuso ta tumando lugá riba e tereno laboral di parti di esnan ku ta praktikando ponementu na disposishon di trahadónan sin pèrmit i violando diferente lei- i reglanan laboral?
Mas aleu sra Coffie ta puntra tambe: Ki maneho Kolegio ta hibando òf lo bai hiba pa regulá e merkado laboral pa loke ta ponementu na disposishon di trahadó? Kolegio lo por fasilitá Konseho Insular un kopia di e maneho ku ta tene kuenta ku tur e kondishonnan manera ankrá den ‘Lei ponementu di forsa laboral disponibel’? Si dado kaso no tin maneho, den ki periodo gobièrnu lo realisá un maneho i manda esaki pa Konseho Insular? Gobièrnu na momento di otorgá proyektonan públiko ta kondishoná esaki ku e kompanianan ku haña e proyekto mester tene nan mes na nos leinan laboral eksistente, pero tambe na e lei aki ku ta regla ponementu na disposishon di trahadónan? I si no ta asina gobierno lo tuma esaki komo parti integral den e maneho di destaho pa proyektonan públiko? Gobièrnu ta dispuesto pa den konsulta ku Asuntunan Sosial i Empleo (SZW), servisio di inspekshon di labor forma un ‘taskforce’ ku outoridat di agentenan ekstraordinario di polis pa hasi un investigashon riguroso den nos merkado laboral pa loke ta trata violashon di nos lei- i reglanan laboral en general i esnan spesífiko? Pues un supervishon riba esnan di Asuntunan Sosial i Empleo (SZW), pero tambe esnan ku ta bou di responsabilidat di Entidat Públiko manera e.o. esun ku ta regla ponementu na disposishon di trahadónan? Gobièrnu lo informá Konseho Insular di resultado di e investigashon aki i ki medida ta bai tuma pa koregí e situashon?
RAADSLID DAISY COFFIE: ”BESTUURSCOLLEGE MOET ‘WET UITZENDBUREAU’ TEN UITVOER BRENGEN
Kralendijk – In een brief met vragen aan het Bestuurscollege gaat raadslid Daisy Coffie uitgebreid in op het werken via uitzendbureaus. Mw Coffie schrijft dat ze al geruime tijd kennis neemt van een ontwikkeling op onze arbeidsmarkt die aandacht verdient. In de media is deze situatie uitvoerig naar voren gekomen, terwijl de vakbondswereld geluiden van bezorgdheid in de publiciteit heeft gebracht. Afgelopen week is de situatie zelfs zodanig uit de hand gelopen dat er sprake was van geweld en arrestatie van een werknemer. Het gaat hier om het fenomeen ‘uitzendbureau’ en/of ‘koppelbaas’. Beide begrippen vallen onder het chapiter: ter beschikking stellen van werknemers. Volgens Daisy Coffie wordt dit fenomeen geregeld in de ‘Wet op het ter beschikking stellen van arbeidskrachten’ van 10 oktober 2010 die tot op heden van kracht is. In deze wet wordt de hele kwestie goed geregeld, waarbij de grondslag er duidelijk in beschreven staat. Artikel 2 lid 1 zegt dat het verboden is arbeidskrachten ter beschikking te stellen zonder door het Bestuurscollege verleende vergunning. Lid 2 zegt dat bij eilandsverordening van het in het eerste lid bedoelde verbod voor gevallen, behorende tot bij die verordening daartoe aangewezen categorieën, vrijstelling kan worden verleend.
Op grond van deze stellingen vraagt raadslid Daisy Coffie aan het Bestuurscollege om antwoord te geven op de volgende vragen: Is het BC op de hoogte van genoemde wet? Kan het BC de eilandsraad informeren hoeveel vergunningen sinds 10-10-10 afgegeven zijn aan bedrijven om als ‘uitzendbureau’ cq ‘koppelbaas’ op te treden? Kan het BC de eilandsraad informeren aan welke voorwaarden deze vergunningen zijn verbonden en wie belast is met het toezicht op deze wet en de handhaving ervan? Beschikt het BC over informatie dat de manier waarop momenteel werknemers ter beschikking worden gesteld ervoor zorgt dat de arbeidsmarkt uit balans gebracht wordt? Heeft het BC contact met de dienst arbeidsinspectie van de unit SZW om zichzelf op de hoogte te brengen van hoeveel misbruik er plaatsvindt op het arbeidsveld door degenen die zich bezig houden met ter beschikking stellen van werknemers zonder de vereiste vergunningen en daarbij meerdere arbeidswetten en –regels overtreedt?
Verder vraagt mw Coffie ook nog: Welk beleid voert het BC of gaat het BC voeren om de arbeidsmarkt te reguleren voor wat betreft het ter beschikking stellen van werknemers? Kan het BC een copie overhandigen van dit beleid dat rekening houdt met alle voorwaarden zoals neergelegd in de ‘Wet op het ter beschikking stellen van arbeidskrachten’? In het geval dat er geen beleid is, binnen welke termijn gaat het eilandbestuur een dergelijk beleid realiseren en deze naar de eilandsraad sturen? Stelt het eilandbestuur bij het verlenen van openbare projecten de voorwaarde aan de bedrijven die zo’n project krijgen dat ze zich moeten houden aan onze bestaande arbeidswetten, maar ook aan deze wet die het ter beschikking stellen van medewerkers regelt? En als het niet zo is, gaat het eilandbestuur dit als integraal onderdeel van het aanbestedingsbeleid voor openbare projecten opnemen? Is het eilandbestuur bereid om in overleg met de unit SZW, dienst arbeidsinspectie een taskforce te vormen met bavpol-bevoegdheid om grondig onderzoek te verrichten op onze arbeidsmarkt naar de overtreding van onze arbeidswetten en –regels in het algemeen en ook de specifieke arbeidsregels en –wetten? Toezicht dus op naleving van arbeidswetten en –regels van de unit SZW, maar ook die onder verantwoordelijkheid vallen van de OLB, zoals o.a. de wet die het ter beschikking stellen van medewerkers regelt? Kan het eilandbestuur de eilandsraad informeren over het resultaat van dit onderzoek en welke maatregelen er genomen zullen worden om de situatie te corrigeren?


text:
ORANJESTAD,Aruba
Parlamentario Endy Croes a splika cu ta hasiendo tur ehersicion pa asina por acoda comunidad mas mihor posibel pa e temporada duro cu nos ta bay pasa aden. Manera nos sa Corona Virus a ataka mundo henter na un manera feroz sin precedente. E pandemia aki tin mas di 2.2 miyon hende infecta cu mas di 145 mil morto world wide cu ta mustra e gravedad di e lucha mundial contra Corona Virus. Consecuentemente economia mundial a colapse y Aruba no ta diferente.
Gobierno nan rond mundo buskando solucion:
Gobiernonan rond mundo ta buskando solucion primeramente pa bringa e virus tratando na salba bida di concuidadanonan. Na di dos lugar ta buska e manera corecto con pa “wanta” y scapa economia di nan pais tratando na buska e “mix” corecto di ayudo pa asina sostene e empleado y e homber chiquito pa e por biba y come mientras ta buska tambe e ayudo pa comerciante pa brindanan sosten pa wanta nan negoshi te momento cu cos drecha bek. Den esaki ta sondea e balance con lo por hasie mihor. Hulanda por ehempel cu tur su expertonan tampoko por a calcula kiko exactamente e efecto lo bay ta pero a pidid Tweede Kamer un aprobacion di un bandbreedte entre 10 miljard y 20 miljard pa cuminsa atende cu pueblo y comercio. Esaki ta pa duna un ehempel cu e no ta fasil.
Parlamentario Endy Croes kier pa gobierno kita e EU Standard riba galiña y carni:
Den e crisis aki lokual ta precupante ta e cantidad di hendenan kendenan ta perdiendo trabou. Segun calculacion esaki lo por alkansa 25000 hende directo of indirecto relaciona na e industria di turismo. Enbista cu e realidad aki nta deber di tur gobierno pa duna un contribucion y sosten na henter e pueblo. Un contribucion agrega ta si gobierno por logra redusi prijsnan di algun comustibel den crisis. Galiña ta rank den esnan mas halto cu consumidor ta usa. Actualmente Aruba su maneho ta basa riba Standardnan Europeo esta EU Standard pa asina permiti importandornan pa por importa galiña. Pa comply cu e Standard halto aki tin su exigencianan cual finalmente ta hasi e prijsnan tambe mas halto. Brazil por ehempel ta e exportador mas grandi di galiña y carni. Rond mundo paisnan grandi ta importa esaki na tonelada. Aruba sinembargo pa cumpli cu EU standard no ta wordo permiti pa importa for di entre otro Brazil of Colombia entre otro. Sinembargo ta existi otro standardnan internacional cu exportadornan ta cumpli cune cu paisnan grandi ta consumi sin ningun riesgo. Eliminando e EU Standard y permiti importadornan importa di otro paisnan lo trese un rebaho di alrdedor di 20% riba entre otro galiña pa pueblo. Parlamentario Endy Croes a termina splikando cu gobierno ta hasiendo su maximo esfuerso y nos lo pusha den e direcion aki pa asina hasi prijsnan satisfactorio y alkansabel pa pueblo den temponan dificil. Hunto y cu hopi creatividad nos mester por logra supera e temponan dificil nos dilanti minimalisando e dolor pa pueblo.


text:
Ciclista Hilliard Cijntje a keda na di 18 lugar den e Careda contra Holoshi den e Panam Games Lima 2019
Despues cu algun dia pasa e ciclista Cijntje a competi den e careda di pista awe un bes mas Cijntje mester a competi den e ‘time trial’ na Lima, Peru.
Hilliard a start su competencia pa 12:17, un careda di 38km cu tabata 2 buelta rond di e lama, un recorido no facil cu basta biento y frieu. Hilliard a core un tempo di 50:39.76 y asina a keda na di 18 lugar overall. Sin duda e nivel di Panamericano ta uno masha halto mes cu competidornan di taya mundial.
E ganador di e competencia a bira e Colombiano, Daniel Martinez Poveda cu un tempo di 44:22.71, na di dos lugar a keda Brazil y na di 3 lugar Chile.
Hilliard lo mira accion un biaha mas diasabra awo den Careda di Ruta.


text:
Parlamentario drs. Mervin Wyatt-Ras desde december cu e prome caso di Coronavirus a surgi na Wuhan-China, a manda preguntanan pa Minister di salud y despues pa di dos biaha a bolbe manda pregunta pa verifica si Aruba ta preparando debidamente. Wyatt-Ras ta considera positivo cu e acuerdo firma na 2015 pa loke ta trata International Health Regulations entre paisnan den Reino Hulandes, sigur lo beneficia cooperacion entre e paisnan aki cu WHO y PAHO. Sinembargo te diaranson cu a pasa Gobierno a core bin Parlamento pa duna cierto splicacion y awe ta resulta cu tin 2 caso.
En bista di consecuencia di e virus aki pa e economia y finanzas di e paisnan infecta y manera Wyatt-Ras mes a bin ta trece padilanti cu nos ta un pais turistico, a spera cu Aruba lo a prepara miho pa detecta casonan. Por a tende cu al fin Gobierno a anuncia den Parlamento cu e tin un plan di contingencia aunke no ta cla kico esaki ta contene.
Segun Wyatt-Ras, Gobierno mester cancela tur e medidanan cu tin den e presupuesto 2020 cualnan ta devastador pa e cartera di nos ciudadanonan y lo hiba nos hendenan den pobresa. Ta inaceptabel cu Gobierno den dia cla kier atraca nos ciudadanonan. Gobierno cu cooperacion di MEP-POR-RED kier bulldoze e presupuesto dor di Parlamento.
Dia 4 di maart cu porfin Gobierno a manda e presupuesto 2020 Parlamento pa wordo trata, e Presidente di Parlamento a bisa Gobierno Si-Amen y a pone e presupuesto riba agenda e mesun dia y stipula hunto cu coalicion cu mester entrega pregunta dia 14 di maart. Parlamento a haya solamente un siman y pico pa lesa y traha pregunta di un documento cu Gobierno a haya 7 luna pa traha y “ploeter” riba dje. Aki por papia di un deficit democratico grandi.
Manera tabata di spera e gobierno sin berguensa a bolbe presenta un serie di medida pa atraca cartera di nos ciudadanonan. Den comienso Gobierno por a uza e excusa di mega debe, mientrastanto tur hende sa cu e medidanan aki ta pa paga gastonan exorbitante y fiestanan di e Gabinete aki. Pasobra un cos ta sigur, Gobierno su gastonan a aumenta en grande. Esey ta un di e criticanan di Raad van Advies cu di un banda Gobierno ta busca forma di aumenta su entradanan dor di medidanan riba lomba di pueblo mientras cu di otro banda Gobierno no ta bahando su gastonan.
Pa loke ta trata e medidanan por conclui cu Gobierno lo introduci un BBO di 6% na frontera cu mester genera un suma di 36 miyon florin, un aumento di deviezenprovisie di 1.3 pa 1.9% cual lo genera 23 miyon florin. E medidanan aki lo afecta e poder di compra di cuidadanonan y tambe e ”cost of doing business” di comerciantenan, kendenan lo aumenta prijsnan. Tambe lo aumenta toeristenheffing cu lo genera 15 miyon florin. En especial awor cu tin riesgo di Coronavirus riba nos mercado turistico Gobierno dor di e medida aki ta haci esaki mas caro dor di cual ta menos atractivo pa turistanan bin Aruba.
Parlamentario Mervin Wyatt-Ras ta lamenta cu e Gobierno aki desde cu e ta na mando solamente a ocasiona crisis, esta crisis financiero-economico, crisis social y awor crisis di salud. Djis ta bay pa mas crisis. Paso envez cu Gobierno scucha nos pueblo y para banda di nos hendenan, e ta bezig cu su mes, su amigo y famianan. Mescos cu tur otro pais, e Gobierno aki mester mustra awor seriedad, madurez y convicencia cu nos hendenan y cancela tur medida. Nos ta bay tin un tempo dificil nos dilanti y ta necesario cu nos hendenan tin mas espacio financiero pa sobrevivi. Wyatt-Ras ta spera cu Gobierno por reconsidera y yuda nos hendenan envez di castiga nan cu mas medida.


text:
The Bottom, Saba- Na Saba Sacred Heart School a dediká hinter un siman na e problemátika di ‘bullying’ na skol.
De kuadro di e programa durante un siman a papia riba e tema importante aki i a interkambiá ku e alumnonan riba orígen di e problema i maneranan pa kombatí esaki.
“Bullying ta un problema serio i kontinuo, tambe riba nivel di skol báasiko. Ora nos a puntra den klas ken a yega di eksperensiá bullying, kasi tur mucha a hisa nan dede”, asina kordinadora di e program, Rayan Ramdin a bisa.
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanancu ta haci uzo di e caminda di Pos Chikito, cu diahuebs dia 31 di oktober 2019 lo cera e caminda parcialmente pa asina construidos verkeersplateau. Lo construi e verkeersplateau entre PosChikito #49S y Pos Chikito #49 y lo construi e otroverkeersplateau dilanti Pos Chikito #47F.
Rutanan alternativa lo keda indica cu baricadanan y borchinan di aviso y e orario di trabou lo ta di 7’or di anochi y ta programa pa caba 5’or di mainta.
En conexion cu e trabou menciona Departamento di ObraPublico ta pidi pa tene cuenta cu e inconveniencianan cu lo porsurgi pa cual nos ta pidi nos disculpa.


text:
Brazil Taekwondo Stichting a reuni pa cuminsa prepara pa e Cena di Pasco.Posted: September 14, 2014 in Johnny Habibe
Oranjestad-Diabierna ultimo Brazil Taekwondo Stichting a reuni hunto cu su directiva na unda cu a discuti varios puntonan. Awor cu e tempo ta acercando a cuminsa plania pa e Cena di Pasco y intercambio di regaldo.
Mester cuminsa plania e fiesta cu lo bay ta mas grandi cu esun di aña pasa. Lo cuminsa pa 7’or di anochi pa asina e por caba pa 11’or y mey di anochi. E aña aki lo bay saca e ganador di e concurso di Prensa di aña 2014 cu lo biaha cu e 3 teamnan di Brazil Taekwondo Stichting pa Surinam dia 28 di Februari 2015. Tur aña Brazil Taekwondo Stichting ta trata di haci e Cena di Pasco algo unico na unda cu e atletanan ta central na e anochi aki cu sa tin hopi sorpresanan. Alberto Klabér no por saca afor ainda kiko tur lo bay tin, pasobra ainda e ta tratando di haya informacion di algun di e cosnan cu e kier haci. Un di e cosnan ta cu Santa Claus no por ta presente door di su compromisonan. Aña pasa hopi stoel a bay laira ora cu e atletanan tabata buscando e regaldonan cu tabata tin bou di 3 stoel pega. E aña promer tabata e potretnan cu a wordo laba durante di e Cena di Pasco ora cu tur hende tabata cenando. Tambe hopi a saca potret cu e hall of famer Alberto Klabér y a haya e potret ey saca den un leishi 30 minuut despues cu a saca e potret. E aña aki no sa kiko tur ta bay sosode ainda, pero ta bay ta algo otro.
Hopi ta puntra ta kiko ta bay pasa of kiko ta bay tin. Un cos a sali afor ta cu Prensa lo bay ta central den esaki e aña aki.


text:
KRALENDIJK, – Fundashon Plataforma Kultural a risibí un karta di Entidat Públiko Bonaire ku anunsio di otorgamentu di un supsidio provishonal na e fundashon, bou di restrikshon ku Konseho Insular i e Minister di Asuntu Interno i di Relashon denter di Reino, ta aprobá e presupuesto 2023. Nos gradisimentu ta bai pa e esaki.
Direktiva di Fundashon Plataforma Kultural ta sumamente kontentu ku e karta di Entidat Públiko Bonaire. Esaki ta nifiká ku Hòfi Kultural por keda habrí den 2023 pa aktividat pa hende grandi. Di e forma akí nos ta kontribuí konhuntamente na un komunidat kreativo, inklusivo i sosial. Na desèmber e fundashon ta hasi 12,5 aña di eksistensia i esaki nos ta selebrá ku aktividat festivo pa e grandinan riba 13 di desèmber i e presentashon di un publikashon tokante e trabou di e fundashon.
Nos ta yama tur e grandinan danki pa e kampaña di e aña akí ku ta yegando na su fin den kua nos a enfatisá konhuntamente e importansia di e aktividatnan na Hòfi Kultural. Tambe nos ta yama danki na Stichting DOEN, Fonds voor Cultuurparticipatie i Samenwerkende Fondsen, e partnernan di kolaborashon manera ZW groep i MHC i tambe na Direktorado Komunidat i Kuido.


text:
ORANJESTAD (AAN): Prome Minsiter Evelyn Wever-Croes, den nomber di Gobierno di Aruba,
a felicita señora Nicole Hoevertsz cu recientemente a ricibi Orden Al Merito Deportivo Suramericano na Asuncion, Paraguay.
Un biaha mas, Nicole Hoevertsz ta wordo honra pa su añanan di dedicacion y amor pa deporte.
Nicole Hoevertsz den varios ocacion a eleva nomber di Aruba na nivel internacional especialmente cu su nombracion na 2021 como Vice Presidente di Comite Olimpico Internacional. Gobierno di Aruba, den e mesun aña aki a reconoce señora Hoevertsz como ‘Muhe di Excelencia’ como gradicimento pa su dedicacion profesional y dinamico na deporte pa Aruba.
“Aruba ta un isla chikito den Caribe y señora Hoevertsz a skirbi nos nomber Aruba den paisnan grandi internacionalmente. Pabien Nicole. Aruba ta orguyoso di bo. Danki pa pone nos bandera den bista di mundo henter”.


text:
Aruba ta e anfitrion pa e Comprehensive Disaster Risk Management and Financial
Resilience Regional Workshop for Overseas Countries and Territories in the
Caribbean. Esaki ta un workshop encuanto resiliencia di islanan Caribense.
Meta pa crea un Aruba resiliente cu siguridad di alimentacion ta forma un parti
clave, y tambe ta bini padilanti den e rapport di World Bank. Covid-19 a siña nos cu
nos no por keda depende riba un solo pilar economico, ni tampoco riba
importacion. E oportunidad pa expande riba tereno di Sector Primario ta uno cu
Aruba no por laga bay.
Aunke Aruba tin e suerte di evita e gran mayoria di horcan, nos tin otro retonan
mescos cu e resto di islanan Caribense. Nos ta e isla mas arido den e region cual ta
bon pa nos turismo pero ta un reto grandi pa nos agricultor tradicional. Pa es
motibo, agricultornan ta innova den direccion di hydroponics y otro metodo
tecnologico cu ta mas eficiente.
Tin un chispa di interes den comunidad pa cu agricultura, pero mester motiva – of
– facilita esaki mas ainda, cual Gobierno di Aruba ta completamente prepara pa
haci.
Mester enfoca riba educacion y colaboracion. Educacion por cultiva conocemento
y lanta un generacion nobo, conecta cu plantamento y alimentacion. P'esey
tambe ta stimulando varios proyectonan escolar actualmente.
No por lubida e importancia di agricultura familiar, un bunita actividad pa famia,
alabes por forma un extra fuente di entrada, hasta pa e "hobbyist”.
Tin colaboracion entre islanan den Reino pa siña di otro y hunto hisa nos nivel di
siguridad di alimentacion, amplia nos mercado domestico. Ta momento nos
considera tambe e potencial pa colaboracion entre nos islanan bisiña den Caribe,
no solamente esnan Hulandes, pa por garantisa siguridad di alimentacion mas
pronto posibel.
Minister Arends a clausura dunando pabien na Santa Rosa pa un tremendo
trabou den facilita e evento aki, caminda a expone productonan local, prepara y
cushina pa yiu di tera y presenta na un manera extraordinario na e miembro
bishitantenan di e demas islanan Caribense.


text:
Willemstad – Pronto e tualètnan pa públiko i shofùrnan di bus den Punda i Otrobanda lo ta bek den servisio. Ministerio di Tráfiko, Transporte i Planifikashon Urbano ta trahando rápidamente pa hasi esaki un realidat. Tin komprenshon pa e situashon i preokupashon di shofùrnan di bus.
Tin diferente aspekto ku tin ku atendé pa asina habri e tualètnan. Mester hasi mantenshon chikitu na algun kos ku ta kibra òf den mal estado, i tambe tin di regla pa limpiesa tuma lugá kontinuamente pa asina garantisá higiena di e tualètnan.
Gobièrnu lo perkurá pa maneho di e tualètnan aki pa un periodo di 6 luna, i pareu ku esaki ta buska un partner pa sigui ku e maneho riba tèrmino mas largu.


text: Diaranzon atardi a drenta informe di cu un cacho a ataka un dama bente abao y herid’e na Papilon, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un dama canando pasando dilanti un cas y un cacho a sali for di e cura di un cas habri ataka e dama te bent’e abao y e cacho a core bay. Un di esnan na e cas a yama e cacho paden sera e cura y sali bay. Polis a yama na e cura pero ningun hende a responde. Na yegada di e ambulans nan a atende e dama na e sitio mes. E dama a ser aconseha pa e bay dokter pa busca un rapport medico y presenta esaki na polis.


text:
Ministerio konserní
Hustisia
Promé Minister Gilmar Pisas tabata di bishita na Wardakosta i Defensa
Publiká riba 25 Novèmber 2021
Willemstad – Promé Minister Gilmar Pisas tabata di bishita na Wardakosta i Defensa dia 25 di novèmber 2021.
Promé Minister, alabes Minister di Hustisia Gilmar Pisas a pasa Base di Marina Parera i einan a keda risibí ku un seremonia ku un asina yamá ‘guardia arma‘.
Esei ta konta komo muestra di honor na e alto mandatario ku tabata di bishita.
Despues di e resepshon Promé Minister a forma parti di diferente reunion, durante kual e la keda informá tokante diferente desaroyo na Wardakosta i Defensa.
Tópiko di kombersashon tabata entre otro e ehekushon di e ‘landspakket’ pa loke ta trata fortalesé “Estado di Derecho”.
Den esaki ta premirá e ekspanshon di Wardakosta i alabes a palabrá ku Milisia di Kòrsou lo keda profeshonalisá.
Durante di e reunion akí Promé Minister a firma e plan di ehekushon pa lokual ta e fortifikashon di e kòntròlnan riba frontera. Den e plan akí a palabra ku Hulanda ku e shete añanan binidero lo invertí èkstra den e kòntròl di e fronteranan di e paisnan Aruba, Kòrsou i Sint Maarten.
Promé Minister a haña oportunidat pa nabegá un ratu den e boto patruyero di Wardakosta i a kore un ratu den un Anaconda di Defensa.
E materialnan di Wardakosta i Defensa ta forma un parti hopi importante di e tareanan diario di ámbos organisashon.
Durante e bishita na Wardakosta Promé Minister, den su ròl komo Minister di Hustisia, a huramentá tambe un kantidat nobo di personal di Wardakosta.
Komandante di Forsa Naval den Region Karibe, alabes Direktor di Wardakosta Region Karibe, Brigada General di Marina Frank Boots su palabranan: ‘’E bishita di Promé Minister hasí na Base di Marina Parera, ta masha balioso pa nos. Nos por a duna un bon bista di e vários asuntunan di seguridat marítimo ku kua diariamente nos tin di haber.’’
Ministerio konserní:
Hustisia


text:
Promé Minister Gilmar Pisas tabata pa un reunion públiko na Parlamento di Kòrsou
Publiká riba 12 Novèmber 2021
Willemstad – Promé Minister Gilmar Pisas tabata pa un reunion públiko na Parlamento di Kòrsou dia 12 di novèmber 2021.
Durante di e reunion aki a trata e siguiente punto di agènda:
“Ontwerplandsverordening ter uitvoering van artikel 7 van de Landsverordening Ombudsman (Zittingsjaar 2020-2021-146)”.
Pa por haña mas informashon i kontenido di e reunion aki por bishitá e siguiente linknan aki sea pa medio di Facebook di Parlamento òf e Website di Parlamento:


text:
No tin un heroe ni un ehempel mas grandi cu e mayornan di un mucha. Ora muchanan ta hopi chikito nan ta imita tur loke nan mayornan ta haci y ta bisa. Mayornan ta e modelo cu nan ta anhela pa sigui. E muchanan ta crece admirando nan mama y tata sea cual sea e ehempel. Pesey, como mayornan nos mester ta consciente di e impacto cu nos ta crea den nos yiunan. Nos no por djis siƱanan tocante di respet, bon manera, eticanan, principionan y bon habitonan; ānos mester duna ehempel di esakinan den nos estilo di bida diario.ā No tin un poder y influencia mas grandi cu esaki. E conexion y amor cu ta existi entre e mayornan cu nan yiu, ta determinante pa cu nan desaroyo. E ta precisamente den edad hoben di e muchanan, cu e mayornan tin e oportunidad pa forma e caracter, moral, habito, rasonamiento y motivacion den nan.
Di e mesun manera nos por influencia nos yiunan positivamente, e ta posibel pa haci net lo contrario tambe. Si e mayornan ta siƱa y modela un estilo di bida vulgar, immoral y tambe cu mal custumbernan, bo yiunan lo bira grandi y expresa y deshaci cu bo di e mesun manera. Hopi biaha mayornan y famianan ta hari ora muchanan chikito di 2-3 aƱa di edad ta papia palabra malo y ta manda hende te aya cu su palabranan grosero. Imagina bo, ki tipo di respet e lo tin pa bo como mayor ora e tin 13 aƱa? Ki tipo di etica e lo tin den su bida personal? Con e lo trata otro hende si semper su modelo tabata uno di mal ehempel? Ora e yiunan bira grandi y ta falta respet y bringa cu mayornan, ta pasobra nan no a haya e guia corecto na cas of pasobra e respet aki no a wordo inculca ni modela na nan.
Cria bo yiunan y modela un estilo di bida cu virtud y amor. Demostra un caminda di decencia, humildad, respet, trabao duro, disciplina y control propio, pa ora nan bira grandi esaki por ta e fundeshi cu lo yudanan tin exito den nan labor profesional pero tambe den nan relacionan personal. Di e forma aki nos ta sembra simiyanan di virtud y caracter den nos yiunan cu lo preparanan pa ta ciudadanonan ehemplar den nos sociedad y den e hogarnan cu nan ta bay forma. SiƱanan aprecia y stima e grandinan, nan bisiƱanan, nan cultura y nan pais. Cu cada gesto, palabra y guia corecto cu nos ta duna nos yiunan nos ta crea un comunidad mas fuerte y mas sigur pa un y tur.
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!
Ā


text:
Polis na México ta detené presunto lider importante di kartel di droga.
E presunto lider di kartel di droga mexikano, Beltrán Leyva, a kai den man di polis e siman aki. Ta trata di Clara Elena Laborín Archuleta, mihó konosí komo “La Señora”, ku ta esposa di hefe di kartel di droga, ku ne momentunan aki ta sintando un kastigu di dos aña.
E kartel lo ta esnan tras di e resiente ola di violensia na e siudat di Acapulco, na México.
Polis a arestá Leyva den na e parti nòrt wèst di e siudat Hermosillo. E tabata riba e lista di personanan mas buská den e pais sentro-amerikano aki. Beltrán Leyva ta un frakshon di e notorio kartel di Sinaloa.


text:
Lesa e ultimo notisia aki
Nos ta Biba di Naturalesa-TV 5 episodio
Nos ta Biba di Naturalesa-TV 5 episodio Germine Frans ta mustra su mata favorito, Lacey Pauletta a konstruí un ‘greenhouse’ su mes i Sherwin Pourier ta konta tur kos tokante agrikultura sostenibel. Lesa mas [...]
Importansia di statùs di Patrimonio Mundial
Importansia di statùs di Patrimonio Mundial Boneiru ta mundialmente konosí pa su bunita refnan di koral. Nos ke nominá nos parke supmarino pa e Lista di Patrimonio Mundial di UNESCO. Esei ta un lista di [...]
Kultivá bèrdura den bo propio ‘greenhouse’
Manual pa konstrukshon di un ‘greenhouse’ Bo ke kultivá bèrdura den bo propio ‘greenhouse’ meskos ku Lacey Pauletta? Aki bou tin un manual pa konstrukshon di un ‘greenhouse’ ku skrin. Material pa un ‘greenhouse’ [...]
Mihó sirkulashon di awa den Lac
Mihó sirkulashon di awa den Lac Habrimentu di un kanal ku ta sali for di Boka di Chiko i pasa den e mondinan di mangel di Lac. Trabou duru ku un grupo di trahadó vast [...]
Tene kuenta ku naturalesa ora bo ta konstruí
Tene kuenta ku naturalesa ora bo ta konstruí Si bo ke bai konstruí na Boneiru, tene kuenta ku bo ambiente di biba i naturalesa! Parsela Si bo tin un parsela, no kuminsá mesora ku hasi [...]
Manual pa traha kòmpòst na Boneiru
Manual pa traha kòmpòst na Boneiru Kòmpòst, kla pa uso. Tres faktor ta determiná si bo mata- i palunan por krese salú: solo; awa; nutriente. Si bo sòru pa e faktornan aki ta bon balansá, [...]
PROGRAMA DI TELEVISHON LOKAL NOBO TOKANTE NOS AMBIENTE DI BIBA I NATURALESA
Riba djamars 10 di aprel e kampaña ‘Nos ta Biba di Naturalesa’ ta lansa un seri di programa di televishon tokante nos ambiente di biba i nos naturalesa. Den kada episodio un otro proyekto na [...]
Un man yen di palu
Spesialmente aworaki, djis despues di temporada di yobida, nos isla ta bèrdè bunita. Tòg den e temporada tras di lomba nos a planta miles di palu nobo den e mondinan seku ku nos ta haña [...]
ECHO TA KUMINSÁ KU REFORESTASHON
ECHO TA KUMINSÁ KU REFORESTASHON Kralendijk - Riba enkargo di Entidat Públiko Boneiru fundashon Echo a kuminsá ku reforestashon E sitio aki ta un di e 10 áreanan kaminda ta planta mondi di nobo. Ta [...]
Echo ta bende mata endémiko
Echo ta bende mata endémiko Kralendijk, 18 december 2017. Bo ta interesá den mata? Bo ke planta palu? Òf bo ke sa mas tokante e proyekto di reforestashon di Fundashon Echo? E ora ei bin [...]
Bon komienso pa 800 palu nobo
Bon komienso pa 800 palu nobo Kralendijk - E wikènt ku ta tras di lomba e di sinku dia di planta palu a tuma lugá. Riba e dia ei nos a planta 800 palu den [...]
Echo ta buska yudansa ku plantamentu di palu
Echo ta buska yudansa ku plantamentu di palu Kralendijk – Djasabra mainta 2 di desèmber un biaha mas Echo ta organisá un evento di planta palu. E plan ta pa planta mas o menos 700 [...]
Chens nobo pa hasi Boneiru mas bèrdè
Chens nobo pa hasi Boneiru mas bèrdè Kralendijk - Djasabra binidero 17 di novèmber un biaha mas fundashon Echo ta bai planta 1000 palu endémiko riba nos isla. Boluntarionan ta kòrdialmente bonbiní pa duna un [...]
Reforestashon na Fontein
Reforestashon na Fontein Kralendijk, 19 di yüli 2017. Entidat Públiko Boneiru a indiká un tereno banda di Kaminda Onima na altura di Fòntein pa reforestashon. Esaki ta un di e 10 áreanan ku ta destiná [...]
Echo ta planta palu skars
Echo ta planta palu skars Fundashon Echo den koperashon ku Entidat Públiko Boneiru, a kuminsá ku e preparashon di un proyekto nobo di replantashon di palu den e vaye Roi Sangu. E preparashon ta konsistí [...]
Destrukshon na proyektonan di gobièrnu
Destrukshon na proyektonan di gobièrnu Kralendijk, 5 di yüli 2017 – Ladronisia i destrukshon ta stroba ehekushon di diferente proyekto di naturalesa di Entidat Públiko Boneiru. Na fin di aña pasá i den e lunanan [...]
Preparashon pa reforestashon na Saliña di Tam
Preparashon pa reforestashon na Saliña di Tam Kralendijk, 26 yüni 2017 – Riba enkargo di Entidat Públiko Boneiru fundashon Echo ta bai prepará un área pabou di Saliña di Tam pa reforestashon. Ta trata di [...]
Gobièrnu ta drecha kuater pos
Gobièrnu ta drecha kuater pos Kralendijk, 11 aprel 2017. Entidat Públiko Boneiru a duna enkargo pa drecha e siguiente posnan: Pos Bará di Karta, Pos di Kavula, Po’ Rincon i Pos di Fontein. Esaki ta [...]
Echo ta kapturá porko di mondi den besindario di Rincon
Echo ta kapturá porko di mondi den besindario di Rincon Kralendijk, 10 aprel 2017. Riba enkargo di Entidat Públiko Boneiru fundashon Echo ta ekehutá un proyekto pa logra haña e kantidat di porko di mondi [...]
Ainda awa sushi ta un problema na Boneiru?
Ainda awa sushi ta un problema na Boneiru? Kralendijk, 21 mart 2017. Dia 22 di mart ta Dia Mundial di Awa. Un dia ku Nashonnan Uní a proklamá komo tal i ku e aña aki [...]


text:
Sr. Diego de Cuba kende ta presidi STA a declara na Bon Dia Aruba cu cada biaha ta bira mas dificil pa e trahadonan en general lo por busca nan derecho pa nan wordo representa sindicalmente, ya cu tin biaha nan ta bira victima di intimidacion. E ta splica cu un CAO ta trece un cambio hopi grandi, ya cu hopi gerencia ta mira sindicato como un “enemigo mortal”. Sr. de Cuba ta haya cu e percepcion aki contra sindicato mester cambia ya cu un doño di empresa mester wak sindicato miho como un organisacion cu lo por yuda nan.
“Kere mi, mayoria di e companianan cu nos ta representa, mi no sa si ta un milager e ta, pero milagrosamente casi tur a progresa”, el a bisa.
Actualmente STA representando e trahadonan di mas cu 37 compania. Sr. de Cuba ta reconoce cu e responsabilidad sindical aki ta trece cun’e un enorme cantidad di trabou pa nan. Ademas mirando e dificil cu e situacion ta, e ta pone tambe e sindicato den un situacion dificil na momento di negosha.
“E ta pone e sindicato den un situacion dificil na ora di negosha tambe pa bo por logra lo maximo pa e trahadonan”, el a declara na e matutino aki.
Como lider sindical e ta sinti su mes satisfecho cu “danki na Dios”, cu nan lo por logra adelanto pa empleadonan di e companianan cu nan ta representa.
E ta señala cu hopi biaha nan ta pidi e trahadonan “pa carga pasenshi”, pasobra negosha un contacto colectivo (CAO) no ta un trayecto facil.
E ta kere cu un representacion sindical ta na su luga, specialmente ora cu ta trata di trahadonan di hotel cu no tin niun defensa. Ademas e gastonan huridico awendia ta caro, simplemente un consulta of un carta cerca un abogado ta alrededor di 350 pa 500 florin.
P’esey ora cu e trahadonan ta unifica su mes pa medio di un sindicato, e organisacion aki ta percura pa tur defensa di su miembronan. “E ora ey bo no ta bay sinti esey duro den bo cartera tampoco”.


text:
University of Curaçao
University of Curaçao mr. dr. Moises Frumencio da Costa Gomez (UoC, antes Universidat di Antias Hulandes, abreviá UNA) ta e promé universidat na Kòrsou. E ta un universidat públiko, kaminda aproksimadamente tres shen studiante ta gradua pa aña. Na aña 2022 UoC tin 135.5 kupo di trabou yena i un total 2.452 studiante (bachier 1190 i master 1262). E kalidat i nivel di e programa nan ta similar na esnan na Hulanda. Tur programa ku e universidat ta ofrese ta akreditá pa e Nederlands-Vlaamse Accreditatieorganisatie (NVAO).
Historia[editá | editá fuente]
University of Curaçao den su forma eksistente ta eksisti for di 1973. Su historia, sinembargo, ta data for di 1970, e aña den kual e Fakultat di Lei di Antias Hulandes a keda establesé pa lei, data 6 di òktober 1970 (O.B. 1970 no. 1130), pa prepara studiante nan pa hasi eksamen di Lei Antiano. E Fakultat di Lei a bira Kolegio di Antias Hulandes na 1974, despues ku e programa di Business Administration a keda establesé. E Departamentu di Business Administration a keda kambia den e Departamentu di Business Administration i Public Administration na 1977, despues di kua studiante nan por a optené nan lisensia bachelor den Public Administration. Na momentu ku a funda Universidat di Antias Hulandes (UNA) dia 12 di yanüari 1979, e Kolegio di Teknologia Antiano (establese na 1972), a keda transformá den Fakultat di Ingenieria. 1979.
Na aña 2011, universidat a kambia su nòmber for di Universidat di Antias Hulandes i hasiele University of Curaçao mr. dr. Moises Frumencio da Costa Gomez.
Desde aña 2016, por hasi estudio musikal tambe ku introdukshon di Fakultat di Músika.
Fakultat[editá | editá fuente]
Tin seis fakultat ku e siguiente direkshon di estudio:
- Fakultat di trabou Edukativo i Estudio Kultural: formashon segundo grado di maestro den Papiamentu, Hulandes i Ingles.
- Fakultat di Lei: Lei Antiano (Bachelor i Master)
- Fakultat di Siensia Sosial i Ekonomiko: Bedrijfskunde i Accounting (Bachelor i Master)
- Fakultat di Siensia Tekniko: Bouwkunde, Teknika Sivil, Teknologio Industrial, Teknologia Informatika (IT) i Sistema Elektriko
- Fakultat di Siensia di Komportashon i Sosiedat: Social Work
- College of Music: Kurso Preparatorio, Bachelor den Músika i Bachelor den Edukashon di Musika


text:
FARC a pidi pordon pa krímennan masivo.
E organisashon gueriyero FARC, a pidi pordon pa un di e krímennan masivo mas grave den historia kolombiano. Den e siman aki, e komandante di FARC, Iván Márquez a entregá habitantenan di e pueblo Bojayá un imágen pretu di Kristu, komo símbolo di rekonsiliashon. “Nunka mas nos lo kousá tipo di dañonan asina teribel,” e kabesante di FARC a primintí. Durante batayanan ku paramilitarnan na 2002, un bòm di e rebeldenan a eksplotá den e misa prinsipal di e pueblo Bojayá, kaminda habitantenan di e pueblo tabata skondi. Den e eksploshon aki 79 hende a pèrdè nan bida i mas ku 100 a sufri herida. Djaluna pasá FARC i gobièrnu kolombiano a firma un akuerdo di pas.


text:
Mudansa di Warda di Polis Otrobanda
OTRABANDA, Curacao — Djaluna 29 di yüni 2015, Warda di Polis Otrobanda lo muda pa nan edifisio nobo situá na skina Rifwaterstraat/Gallerosteeg.
En konekshon ku esaki, lo bai tin algun dia ku e warda di polis na Otrobanda, lo no ta alkansabel pa públiko por akudí einan.
Entre 27 di yüni pa 04 di yüli 2015, suidadanonan den área di Otrobanda ku ke sea duna un keho, duna òf tuma informashon, hasi un petishon o ku ta deseá kualke otro servisio polisial, por akudí na warda di polis Punda.
Pa kasonan di emergensha por keda yama 911 òf 917 pa kasonan no urgente, pero ku presensia di polis ta deseabel.
Despues di 4 di yüli e warda nobo na Otrobanda lo ta kompletamente operashonal.
Nos ta pidi komprenshon pa e inkumbinensia ku esaki ta trese ku n’e.


text:
Awe Arnaldo Maduro, Naldo, conocido figura local como musico, presentador di noticia y entrepreneur a comparti riba su plataforma social cu siman pasa el a test positivo pa anticurpa di Covid-19 despues di a haci un test di sanger, mientras cu pa e PCR test mes di Covid-19 el a sali negativo mesora despues. Den un combersacion cu Naldo, el a conta nos di Xclusivo Magazine Online cu e ta corda cu durante temporada di carnaval el a haya un griep pisa pa 2 siman largo. “Mi a haya keintura, dolor di cabes y di curpa. Pues e sintomanan cu awe ta indicativo pa e virus di Covid-19”, Naldo a splica nos. E hecho di a sali positivo pa anticurpa di Covid-19 pero negativo pa e virus mes ta pone Naldo pensa cu el a sufri di e malesa aki den luna di februari caba, ora cu e tabata malo pa 2 siman, pues prome cu e pandemia a yega oficialmente nos costanan.
Otro relato ta di mi mes, Elizabeth Guanipa. “Tabata den prome siman di Januari 2020 cu mi a bira hopi malo. Curpa kibra, tosamento pisa y keintura leve tabata algun di e sintomanan. Esaki no tabata un griep comun. Den famia mi ta conoci cu no ta cualkier griep por bentami abou. Sinembargo, loke mi a cuminsa sinti dia 5 di Januari tabata hopi mas pisa; na e punto cu el a wantami riba cama pa varios dia, c’un curpa asina kibra cu apenas mi por yuda mi mes. Dianan mas laat mi yiu homber di 13 aña a haya un version mas ‘light’ di e griep. Mi tabata sa di un virus na China, for di bispo di aña nobo, pero basa riba e experiencia anterior cu Swine Flu y Sars, mi no por a ni imagina e posibilidad cu esaki lo por tabata na Aruba caba”.
Mas y mas hendenan ta cuminsa bin dilanti cordando un griep pisa cu nan a sinti na cuminsamento di 2020, ora cu ainda leu aya por a tende di un virus, cu no tabatin un nomber mes ainda oficialmente. Esaki sigur ta mustra cu tin indicacion suficiente pa evalua e posibilidad cu e virus lo por a cuminsa plama mas trempan di loke tur hende ta kere.
Experiencianan manera esun di Naldo y mi persona ta mas comun di loke hopi por a kere. Andy Gill, un musico famoso na Reino Uni a fayece dia 1 di Februari 2020, despues di tabata di gira na China na November 2019. Y asina tambe tin storia di mas casonan na Paris for di December 2019.
Cientificonan di Harvard a studia imagennan di satelite cu ta mustra un aumento den trafico pafo di cinco hospital na Wuhan, China entre e lunanan di Augustus y December 2019. E aumento den trafico aki a bay pareu c’un aumento den buskeda online di informacion riba sintomanan manera tosamente y diaree den e search engine Chines ‘Baidu’. Di su banda China a bisa cu e estudio ta ‘ridiculo’ y ta basa riba informacion ‘superficial. E pais a raporta, pa prome biaha, un cluster di casonan di pneumonia cu causa desconoci, dia 31 di December 2019. Mas laat China a bisa e Organisacion Mundial di Salud (WHO) cu e prome casonan a bin dilanti dia 8 di December.
Expertonan ta indica cu por ta inhusto pa usa e studio di Harvard como evidencia di un cover up of retraso di parti di China pa raporta e virus pasobra ta posibel cu esaki tabata plama den otro comunidad prome cu autoridadnan a tuma nota di dje. -Si abo ta sospecha cu bo por tabatin Covid 19 prome cu el a yega oficialmente Aruba, bo por haci un test di anticurpa-.


text:
Si nos haci un intento pa pone tras di otro e sucesonan di ultimo dos aña riba tereno di supervision financiero – di Reino – ta bira dificil imagina un supervision bao di capa di un ley di Reino. Esaki en todo caso si e pretension ta cu ta bay tin un ley di Reino di consenso. E punto di vista (Zienswijze) manera gobierno di Aruba a presenta na Conseho di Ministro di Reino ta laga poco speranza pa yega na acuerdo tocante esaki. Nos ta pensa esaki pasobra si ta tanto esfuerzo gobierno di Aruba ta haci pa proba pa e Conseho di Ministro ey cu realmente no tin un base actual ni factual pa norma o criterio pa presupuesto di Aruba, pasobra nunca a pasa e cambionan den e ley di supervision di Aruba (LAft) y cu aparentemente ta haya cu e criterionan acorda den e protocol di 2018 no ta suficiente base, e promer pregunta cu a surgi ta: Y ta ken a percura pa no a haci e cambionan den e LAft manera a palabra den e protocol?
Nos sa e contesta caba cu ta bay duna: parlamento di Aruba ta soberano den su deliberacion y decision. Nan ta haci uso di nan derecho constitucional di modifica un texto di ley y esey ta sagrado… Esey ta berdad, pero cu esey gobierno su trabao no a caba. Loke mester a haci ta, manera tur otro gobierno ehecutivo, ta retira e propuesta di ley, y bisa Hulanda cu, en vista di e posicion di parlamento den su mayoria, no por cana e caminda ey. Pero no ta esey a haci. A para hari hunto cu e parlamentarionan cu a echa e baina ey, pasobra segun nan a hunga e Hulandesnan un bon wega, sacando CAft y Gobierno di Reino for di e ley, cu un simple ‘search & replace’ riba computer… Claro cu e ‘tiro a sali por la culata’, pasobra e asunto no ta trata solamente tocante maniobra den un ‘smart mode’, sino tambe di poder. Y ta esey Hulanda a haci despues. A yega na e conclusion cu e ley di Pais Aruba aki ta haya su sustituto den un ley di Reino, di consenso. Y aki ta cuminza otro trayecto cu no ta brinda perspectiva. Cu asombro nos por lesa den e Zienswijze cu gobierno di Aruba, riba un tono casi triunfante ta constata cu no tin vista concreto por lo pronto di un cuadro formal legal di norma pa presupuesto, den sea un RAft, cu Hulanda ta faborece segun nan, o un LAft cu norma pa presupuesto. E texto ta bisa literalmente: “Er is ook geen vooruitzicht op spoedige vaststelling op formeel-wettelijk niveau van dergelijke begrotingsnormen, aangezien er geen concreet vooruitzicht is op een spoedige invoering van de door Nederland voorgestane RAft of een LAft met begrotingsnormen”.
Bon, finalmente a skirbi aki loke tabata mustra y tabata resulta di tur accion di gobierno di Aruba, cu lo move cielo y tera pa no haya supervision financiero formalmente regla. No cu nos no ta comprende nan disgusto, pasobra sin e patrañanan di e contrincante grandi den gobierno den e añanan anterior, lo no tabatin supervision financiero.
Pero, ya cu tin, y 6.000 miyon florin di debe ta suficiente hustificacion, pakico no ta acepta? Es mas, si a bay di acuerdo pa pasa e normanan di e protocol den e ley local, sin maniobra barata di dos parlamentario di e tempo ey, anto Hulanda lo no a yega na e conclusion cu mester bin cu un ley di Reino pa caba e asunto aki, y awor e ley local ta un ‘gepasseerd station’. Awor, si gobierno ta pretende, y kere nos cu na Hulanda nan tambe a lesa e parti aki di e Zienswijze, cu ta Hulanda ta pusha un ley di consenso, cu gobierno di Aruba no kier, anto nan ta lubida dos otro aspecto.Uno ta cu bo mester tin palabra di honor. Bo no por cay back cada biaha riba e frase: “Si, pero ta nan a pone cuchiu na nos garganta”. Loke nos a tende tambe despues di e condicionnan cu Hulanda a pone pa e prestamo grandi pa saca nos for di e crisis di Covid. Esaki no ta bon argumento si bo kier pa nan tuma bo na serio. Pero esey ta un asunto di moralidad y den e contexto aki obviamente no di peso.
E otro nos a menciona caba: poder. Nos por a mira esey den e dianan aki tambe, unda promer a bisa cu no por cumpli cu e deseo di Hulanda di un surplus. Despues di poco dia, de repente a surgi mas placa y awor si tin un presupuesto 2023 manera Hulanda kier a mira. A troce braza eynan? Nos no sa, pero si a logra esaki sin presion Hulandes, anto nos mester conclui cu porfin nan a ‘bin bij’ y ta cumpli cu nan palabra duna, coercion of no, cu esaki ta e panorama pa otro aña.
Sin embargo, manera cos ta bay awor, nos ta bay yega aña 2030, sin mira ley formal di Reino, no di consenso en todo caso, y esey ta duna dos opcion: un ley di Reino via otro articulo di Statuut, o trocemento di braza di un manera practico, pa obtene e resultado desea pa Hulanda. Esaki lo cambia actitud y manera di anda di nos gobierno? No, pasobra nan mester mustra ‘tough’ semper. Esey tambe nos ta comprende…


text:
Volmacht ta bata hasi posibel pa un hende ku derechi di voto ku no por (ta presente pa) vota riba dia di elekshon, pidi un otro persona ku tambe tin derechi di voto, vota p’e. Tur dos mester firma e dokumento, volmacht.
Volmacht a keda usá promé biaha den elekshon di Staten di 17 novèmber 1941. Pa haña un volmacht bo mester por a proba ku ora di elekshon bo no ta riba bo isla kaminda bo ta vota i ku bo ta ousente pa no mas ku 6 dia. Den e promé añanan e kondishonnan pa un volmacht tabata transparente i stràk, ademas kada petishon pa un volmacht tabata keda investigá profundamente pa Registro Sivíl.
Gradualmente partidonan a trese kambionan ku a hasi hinter e sistema di volmacht un gol hanchu habrí pa tur tipo di kos robes. Por a pidi pa un volmacht pa motibu di malesa ku mester a keda firmá un luna promé ku elekshon. Segun sifranan di Kranshi, 6 mil hende na Kòrsou (10% di elektorado) tabata “sa” di antemano ku nan lo ta malu riba fecha di elekshon (19 mei 1967) i a pidi un volmacht.
Boneiru a konosé un elekshon kaminda e kantidat di volmacht tabata 15% di e elektorado! E korant Algemeen Handelsblad di 19 yanüari 1967 a raportá ku na Aruba tabatin algun shen deklarashon di malesa ku tabata firmá pa e mesun médiko. Asta yunan di tera bibá na Hulanda pa hopi aña tabata risibí volmacht pa nan vota (mientras nan no ta parti di elektorado) segun Kontakto Antiyano, un plataforma pa yunan di tera na Hulanda.
Partidonan na mando semper a probechá mas di volmacht ya ku tabatin mas kos di parti. Na komienso di e sistema di volmacht, normalmente ta e kasá òf famia serkano di esun ousente òf malu por a keda apoderá, pero a kita e rekesito aki. Tampoko tabatin mester di un deklarashon médiko den kaso di malesa.
Na 1967 tabatin 6,031 volmacht di kua 3,788 di aktivistanan di DP i 2,074 di esnan di NVP. E korant Amigoe di 14 aprel 1971 ta raportá benta di volmacht na marinirnan Hulandes pa “Naf 5,- i un kaha di chukulati”.
E dos partidonan tradishonal semper a akusá e otro di ta mas korupto, pero tur dos a probechá
E preshon tòg na un momento dado a bira di tal forma ku Konseho Insular (KI) den un reunion tumultoso den febrüari 1967 a eliminá volmacht. Miembronan ku a vota pa kita volmacht mester a tende un la di zundrá serka nan hefe i spònsernan. Na mart 1967 e mesun KI ta reestablesé volmacht.
E fiesta di volmacht a sigi te na 1977 na momentu ku Staten ta kita e posibilidat di volmacht pero ta laga na keda teritorio pa kit’é òf no. A dura te 1982 pa nos isla eliminá volmacht definitivamente. Ku esaki benta i kompra di voto den su bachi bieu a pasa pa olvido i a kontinuá den otro forma modèrnu.
Willemstad, Kòrsou


text:
Awe 8 di maart ta cuminsa e di 14 grupo di Formacion Social, esaki ta bira un oportunidad pa e hobennan cu kier un di dos oportunidad den nan bida y futuro. Sr. Kelly di Arumil ta splica con importante e decision aki ta pa e hobennan.
E ta bisa cu ta spera cu e 24 hobennan aki cu a cuminsa por rond af henter e programa. E ta compronde cu e proceso di disciplina por ta dificil pero ta keda pa e hoben tin e motivacion, y nan mes ta papia cu nan pa asina nan sigui, no give up pasobra esey ta challenge cu bida mes ta duna y no mester give up.
“Nos ta papia cu e hoben, siña deal cu nan, ayudo den nan actitud. Nos ta bisa cu e training ta militar, una bes e training social mester pas nos mes aan, nos ta siña conoce e luga y sinti mas familiar na dje”, sr. Kelly ya bisa.
Un cos cu nan kier pa e hoben y tambe mayornan tene na cuenta ta e parti motivacion ora e hoben bay bek cas. E ta bisa cu ta keda na mayor sostene nan yiunan, pa ora nan bay bek cas na un nivel caba pa asina keda cu e mesun motivacion den bida.
Coordinador di projecto SVT, sra Jessica Ras ta bisa cu ta contento cu e tram nobo cu a cuminsa. Nan a tuma di esnan cu aña pasa mester a cay afo pa motibo di Covid-19, pa e motibo aki e grupo a cuminsa grandi y yena cu motivacion ‘nos ta good to go’.
Sra. Ras ta bisa cu e cambio di maneho ta cu pa cada grupo semper tin algo diferente, algo cu por bay miho. E ta bisa awo ta adapta mas na e protocol cu tin. Si un hoben ta positivo nan ta mande cas den isolacion pero nan ta wak con e desaroyo ta bay pa asina e hoben por drenta e grupo despues y sigiui draai.
Un otro punto cu sra. Ras a menciona ta di e preparacion pa formacion social den grupo di mucha muhe, e ta bisa cu for di aña pasa tabata den palabracion. Land Aruba a bisa cu lo cuminsa cu grupo pa train y draai cune, pa asina nan sa con e sistema di SVT ta bay y kico mester tene cuenta cune.
E preparacion aki tmabe ta pa asina e hende muhe tambe tin oportundiad pa despues e bira militar, mirando cu no tin un dama den arumil y di e forma aki por tin un grupo di mucha muhe den futuro cu por ta den arumil.
Nan no a cuminsa cu e promocion den e parti di hende muhe pero si ta menciona pa esnan cu kier mas informacion of kier cuminsa inscribi por haci esaki.


text:
Kurso Komunikashon WIN-WIN
Tráfiko sosial tur dia ta pèstá di disturbionan riba tereno di komunikashon. Hendenan ta rabia ku otro, pleita, zundra, keda numá i hasta bringa, tira etc.
I … semper ta falta di e otro ku kosnan a Sali for di man.
Ta kua anto ta e sekreto di e par di hendenan ku ta logra keda trankil i sigui purba pa logra metanan stipulá evitando problema di komunikashon?
E workshop komunikashon Win – Win ta brinda e 9 prinsipionan ku un komunikado profeshonal ta apliká.
E 9 prinsipionan ei ta e base pa tur tipo di komunikashon manera skucha empátiko, duna i risibí feedback, hasi entrevista, partisipá profeshonalmente den un reunion, anda ku konflikto i solushoná problema, negosiá, skibi relato, presentá dilanti un públiko.
i tambe pa organisá e komunikashon den un organisashon
Metodo
E wòrkshòp ta konsistí di 3 seshon di ménos ku un ora.
Esaki ta brinda e kursista espasio pa pasa poko poko dor di e materia. Reflekshonando riba e kontenido.
Pa stimulá e reflekshon – promé ku kada seshon – e kursista ta risibí un ehersisio pa tèst su konosementu i su aktitut riba e materia ku lo wòrdu kubri.
Anto durante e seshon e por kompará su kontestanan ku e teoria ku ta bini dilanti.
Pa risibí un sertifikado tin ku entrega e ehersisio despues di kada seshon komo prueba ku a pasa dor di henter e workshop.
Dosente di e kurso aki
Rubya Maduro
Dr. Rubya Maduro is afgestudeerd in sociologie aan de Radboud Universiteit in Nijmegen. Daarna is ze gepromoveerd in Kwaliteitsmanagement aan de Rijksuniversiteit Groningen. Kennis delen over de ‘soft side’ van kwaliteit is haar passie.


text:
Anotashon di preis
Produktonan di prevenshon COVID-19
Mirando tur e desaroyonan di e vírùs di Corona aki na Kòrsou i rònt mundu, Ministerio di Desaroyo Ekonómiko konhuntamente ku Fundashon pa Konsumidó pa medio di e komunikado aki ke informá i konsientisá nos konsumidónan di e preisnan di produktonan riba merkado ku por fungi komo prevenshon pa loke ta trata COVID- 19. Durante e periodo di 3 di mart te ku 12 di mart 2020, Ministerio di Desaroyo Ekonómiko a anotá preis di entre otro handsanitizer, alcohol, mondkapjes i wipes na un kantidat di 9 botika i 4 supermerkado.
E botikanan den kual MEO a anotá preis ta: botika Nos Deseo, Palu Blanku, Vredenberg, Rio Canario, Sorsaka, Stakamahachi, Zuikertuintje, Gosie i Juliana. E supermerkadonan ta Centrum Piscadera i Mahaai, Esperamos i Mangusa Hypermarket. E anotashon di preis aki ta indiká e ‘inkoopprijs’ i ‘verkoopprijs’ di kada produkto na kada supermerkado òf botika. Esaki ku e meta pa monitoriá i garantisá un merkado hustu pa nos konsumidónan.
Nos por a tuma nota di e kantidat di konsumidónan ku ta bishita supermerkadonan i tambe botikanan e último dianan, despues ku e promé kaso di COVID-19 a keda konstatá. Konsekuensia di esaki ta ku hopi produkto di prevenshon pa ku e vírùs aki a kaba na diferente supermerkado i botika. P’esei ta bon pa tene kuenta ku e preisnan di e produktonan ku a keda anotá, pa asina por kumpra na un manera responsabel na momentu ku esakinan ta den ‘stock’ bek. Si akaso bo nota ku un establesimentu ta muchu karu, bo ta liber pa gasta bo plaka na un establesimentu diferente. Por manda un potrèt na e number di WhatsApp di MEO +59995111444 i indiká e subida di preis.
Fundashon pa Konsumidó ta invitá komunidat kompletu pa sigui e desaroyonan di COVID-19 via e diferente ruedanan di prensa organisá pa Gobièrnu di Kòrsou. Ta importante pa nos ta bon informá i eduká pa asina nos por prevení.
Pa mas informashon tokante e anotashon di preis aki òf otro informashon relashoná ku derechinan di konsumidó por manda nos un e-mail na info@fundashonpakonsumido.org òf bèl nos na 462-6666.


text:
Esaki ta loke cu abogado mr. Hart a bisa diahuebs den corte. A acusa su cliente di a malversa placa como ambtenaar den e periodo di januari 2017 pa december 2021. Ta papia di un suma di 4400 florin. Si esey no keda proba, ta acus’e di malversacion siendo den servicio di Ministerio Publico. E di dos acusacion contra dje ta falsificacion di documento.
Marlyn Gomes nunca antes a hay’e envolvi cu husticia y tin casi 25 aña di servicio na Ministerio Publico. Cu e caso aki e ta core riesgo di perde su trabou.
Tur cos a cuminsa ora cu algun conoci di dje a pidie haci nan un fabor y e investigacion a cuminsa ora cu a descubri un fout cu el a comete den e sistema pa haci comosifuera e hendenan a paga.
Personanan cu tabatin debe di boet y cu tabata sa e ta traha na Ministerio Publico, a pidie pa paga pa nan. Tin di nan ta personanan cu kier a haci areglo. Ta papia aki di 6 persona y OM ta bisa cu e suma cu ta papia di dje ta 4800 florin. Sinembargo tanto e acusado como su abogado ta nenga esaki.
Segun Gomes, solamente seis persona, cu e conocenan personalmente, a dun’e placa pa paga boet. E otronan e no ni conoce nan. E mes, aunke su conocemento ta hopi basico, a dicidi di drenta den e sistema pa haci e cambionan. Y e no a hacie manera mester ta. Sinembargo asina mes a tarda basta pa Ministerio Publico descubri esaki. Un persona a bin nota cu tin un boet cu ta data di 2013 y e ta paga online na aña 2020. Pero esaki no por t’asina. Ta eynan a hala atencion di e controladonan. A bin descubri cu e persona aki nunca a haci pago di su boet. E tabata un di e hendenan cu a duna e acusado aki placa. Asina e caso a cuminsa lora.
Den e dossier ta para cu na aña 2018 e señora a gana un miyon cu Lotto pa Deporte. E no a keda cu nada di e placa aki den un aña di tempo. El a paga su debenan, a cumpra un auto y a construi su cas. Pero despues el a bolbe cuminsa crea debe, ya cu su pareha no tabata traha. “Mi a tuma e placa pasobra e tempo ey mi casa no tabata traha,” el a declara.
Loke si e ta desmenti ta cu el a traha recibo di pago pa esunnan cu a dun’e placa di boet. Solamente den e sistema el a traha di haci e cambionan necesario.
Hues a lesa un lista di nomber di esunnan cu a bisa cu a yega di paga boet pero a resulta cu nan cuenta ta habri ainda. Tabatin algun cu e acusado a bisa cu e no conoce nan mes.
Durante tratamento di e caso a resalta cu e acusado ta geschors for di momento cu e caso a cuminsa lora. El a pasa cinco dia den detencion preventivo. El a conta Hues cu a pesar cu no a kit’e ainda for di trabou, e sa cu esey lo sosode pa cual el a cuminsa busca trabou. Pero niun caminda por a haya trabou.
A bisa e acusado cu aki ta trata di un echo hopi serio y el a haci mal uzo di su funcion como trahado di Ministerio Publico. Teniendo cuenta cu esaki a pidi un castigo di 240 ora di trabou pa comunidad of 120 dia cera; un castigo di 3 luna condicional y tres aña di prueba.
Su abogado mr. Hart a splica Corte cu loke su cliente a haci ta malo. Sinembargo e ta bisa cu e prome acusacion no por wordo proba. Simplemente pasobra e placa no a yega den caha di OM. E placa nunca tabata bou dje como ambtenaar. El a hay’e for di hendenan cu e conoce pa bay OM y haci e pagonan. E no a sosode momento cu e tabata traha. Ademas, un di e biahanan, hasta ta su casa a ricibi e placa pa entrega na dje.
Tampoco e acusacionnan subsidiario por wordo comproba. No por papia di fraude, pasobra niun momento el a pusha of convence e hendenan pa entrega placa na dje. Ta e personanan a aserc’e.
E di dos acusacion tampoco por wordo proba. No por bisa cu el a traha un recibo falso den nomber di OM. E unico cos cu el a haci ta un cambio den e sistema.
Abogado Hart a cuestiona con kier tira mas caso riba lomba di su cliente. Tin hende cu a paga pero a resulta cu nan debe ainda. “Pero e hendenan ey mi cliente ni conoce nan. Mi cliente no por dera tur e mortonan di OM.” E otro hendenan su cliente no conoce mes, el a bisa. Pa colmo no a interoga nan pa puntra nan si conoce e acusado, el a bisa.
El a pidi pa tene cuenta cu su cliente a haya un castigo publico caba. Media a publica su potret y nomber. Banda di esaki, su doño di trabou tambe a saca un declaracion. No a trata su cliente husto, pasobra tabatin un otro caso di un ambtenaar y e no a haya un castigo publico y tampoco a saca un comunicado pa splica.
Hues a cera tratamento di e caso y dia 29 di september lo dicta sentencia.


text:
Oranjestad, October 31, 2020
Nos tin pa sigui cuida y no ocaciona un brote atrobe.
Oranjestad, October 31, 2020 - Awe nochi Polis y Taskforce lo ta realisando extra control pa asina segura cu tur negoshi ta cumpli cu reglanan stipula pa preveni un situacionnan cu por conduci na un brote of mas plamento di e virus di Covid-19 na Aruba.
Diabierna a registra 22 caso positivo nobo y awe diasabra tin 19 caso nobo, esey nifica cu tin hendenan cu ta positivo ta cana rond y ta pega otronan sin cu nan sa of nan sa y no ta interesa pa cuida nan mes of otronan.
Durante di e ultimo 3 lunanan e Team di crisis y comunidad di Aruba a haci hopi sacrificio por medio di medidanan severo y actua cu disciplina pa baha e cantidad di casonan activo di mas di 1400 pa awe cu e ta na 156 caso activo. Si esnan cu ta bishita actividad social no sigui comporta, atrobe e casonan lo cuminsa subi y medidanan severo mester wordo implementa un biaha mas. Ta un persona positivo so mester den un grupo di hende cu no ta cumpli cu reglanan y den cuestion di algun minuut e ta pega tur esnan presente cu ta cerca.
P'esey aleha bo mes di sitionan cu no ta cumpli cu regla; no ta permiti para na bar y pidi bebida of para bebe, no ta permiti mas cu 4 hende na mesa, no ta permiti musica duro, solamente pa background, no ta permiti bailamento y si ta sinta paden mester tin tapa boca bisti. Tur sitio nocturno mester cera 11 or di anochi y 12 or ta cuminsa e prohibicion pa aglomera riba beach of parkeerplaats publico. Tur e medidanan aki ta pa bo propio salud y bienestar general di nos isla Aruba.
Sigui cumpli, Aruba ta conta cubo!


text:
ORANJESTAD - Banco Central di Aruba (BCA) a conclui e encuesta di percepcion di negoshi pa e di segundo trimester di 2022. E encuesta di percepcion di negoshi ta evalua e percepcion economico di e negoshinan local. Durante e segundo trimester di 2022, e asina yama ‘Business Perception Index’, cu ta consisti di e indicenan di condicionnan economico actual y condicionnan economico a corto plaso, a mengua cu 3,3 punto di indice te na 104,6 cual ta refleha confiansa di negoshinan menos optimista (Grafiek 1) . E cambio den den e percepcion di negoshinan ta debi na un caida den tanto condicionnan economico actual y a corto plaso.
Fuente: Banco Central di Aruba
E indice di condicionnan economico actual a reduci cu 1,7 punto di indice te na 105,2 compara cu 106,9 den e di promer trimester di 2022. E indice di condicionnan economico a corto plaso a registra un bahada di 5,4 punto di indice, esta for di 109,1 den e di promer trimester di 2022 te na 103,7 den e di segundo trimester di 2022 (Grafiek 2). E porcentahe di encuestadornan cu ta premira un crecemento economico positivo den e siguiente 12 lunanan a nota un reduccion di 15,4 punto di indice te na 34,6 porciento.
E informe completo di e encuesta di percepcion di negoshi ta disponibel riba website di BCA (https://www.cbaruba.org/).
Grafiek 2: Condicion Economico actual y Condicion Economico a corto plazo
Fuente: Banco Central di Aruba
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
Author Archives: SVb Communicatie
Dia Mundial di Adulto Mayor
SVb Presente na Expo Promove Salud y Bienestar
Diasabra 24 di september ta dia di salud y bienestar. Nos di SVb ta invitabo pa topa cu nos na Expo Promove Salud y Bienestar. E Expo ta tuma luga na Centro Libertador Betico Croes, y ta habri di 10:00 AM pa 5:00 PM. Entrada ta gratis.
SVb y Cambio Maneho Covid-19
Riba 12 september 2022 Gobierno di Aruba a anuncia un cambio di maneho, cual ta encera cu no ta obligatorio mas na Aruba pa haci test di Covid-19. Tambe no ta obliga mas pa esnan infecta cu Covid-19 pa bay den cuarentena of isolacion. E cambio aki ta encera cu SVb Aruba tambe ta adapta… Mas Informacion
SVb ta introduci su Mobile App “MiPensioen”
Banco di Seguro Social SVb ta sigui inova su servicionan. Awor SVb ta ofrece na pensionadonan di AOV un servicio nobo cual ta facil pa uza riba celular of tablet. Dia prome di september nos Pensioen di Biehes esta nos AOV ta cumpli 62 aña. For di introducción di SVb Aruba na aña 1986 e… Mas Informacion
Maneho di Boet Administrativo
Na april di 2016 Parlamento di Aruba a pasa e ley den cual ta duna SVb autorisacion pa sanciona doño di trabao cu no ta cumpli cu inscripcion di nan trahadonan. Desde juli di 2017 e ley aki a drenta na vigor. Cada doño di trabao tin obligacion pa cumpli cu nos leynan di Seguro… Mas Informacion
Schoolverklaring Pa Pensioen Di Huerfano
Tur huerfano entre 15 y 25 aña cu ta bay school den dia mester entrega e schoolverklaring pa e aña escolar 2022/2023. Pa evita atraso den pago di pensioen di huerfano, e papelnan aki mester wordo entrega no mas tarda cu dia 15 di augustus 2022. Por mail esaki na SVb Departamento di Pensioen via… Mas Informacion
Pago di Prima y Loonsubsidie na SVb
Ceramento Oficinanan SVb diaranson 29 y diahuebs 30 juni 2022
En conexion cu e situacion di tempo tur nos oficinanan ta cera awe diaranson 29 juni entrante 12:00, tambe mañan diahuebs 30 juni 2022 henter dia. Sector Priva Durante e dianan aki empleadonan di sector priva por solamente notifica AO via nos portal di AO Online: https://ao.svbaruba.org. No ta posibel pa notifica AO via telefon… Mas Informacion
SVb Pensioen Jaaropgaaf 2021
Pa tur nos clientenan Pensionado, e jaaropgaaf pa aña 2021 ta ser manda via mail y via post. Lo ricibi e carta cu e jaaropgaaf di Pensioen den e proximo dianan. Tambe ta posibel pa subi nos portal di MiPensioen (https://pensioenen.svbaruba.org/) y download e jaaropgaaf.
Ceramento Oficinanan di SVb 26 y 27 mei 2022
En conexion cu Dia di Ascencion y un ATV diahuebs 26 y diabierna 27 mei 2022 tur oficina di SVb Aruba ta cera. Pa notifica AO SVb tin orario adapta – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00… Mas Informacion


text:
Despues cu a bira conoci cu Universidad di Aruba kier kita profesor de derecho constitucional mr. dr. Ryçond Santos do Nascimento a surgi hopi disgusto bao di studiantenan na UA. Nan ta reuniendo pa determina den ki forma ta bay laga nan voz resona pa para e persecusion politico contra di e docente hopi aprecia mr. dr. Ryçond Santos do Nascimento. Por spera cu e studiantenan lo tuma accion den e siguiente dianan pa expresa nan opinion pa cu e desaroyo aki.
Studiantenan ta mustra cu no solamente nan, pero tambe profesornan di Hulanda cu nan a haya college di nan a mustra semper cu nan tin hopi admiracion pa Profesor Rycond. Un di nan sigur ta Professor Elzinga.
Mientrastanto 24ora a haya mas informacion di e desaroyo y inicio di e persecusion cu cambio di gobernacion. Na december 2016, Ryçond a defende cu exito un excelente disertacion constitucional, titula Het Koninkrijk Ontsluierd (Antwerpen/Apeldoorn: Maklu 2016). Segun su supervisor, professor dr. Douwe Jan Elzinga, e disertacion aki ta demostra di manera convincente cu e Statuut voor het Koninkrijk der Nederlanden ta claramente relaciona cu e âethische politiekâ cu Hulanda a aplica durante e era colonial. Ademas, e profesor di Derecho Constitucional, prof. dr. D.J. Elzinga, a informa e Human Resource Manager (anterior) di Universidad den un carta fecha 21 november 2015, tocante e funcionamento di Ryçond di e siguiente manera:
âRycond is een uitstekende docent en heeft een uitmuntende inzet getoond in de afgelopen jaren. Zowel onderwijskundig, vakmatig als wat betreft zijn organisatorische kwaliteiten behoort hij tot de hoogste categorie. Naast deze inzet heeft hij met grote voortvarendheid gewerkt aan zijn proefschrift. Zijn intellectuele vaardigheden zijn sterk, alsmede zijn doorzettingsvermogen. Er zijn derhalve geen belemmeringen om een aanstelling tot wetenschappelijk medewerker te realiseren en na de promotie deze om te zetten in een aanstelling tot wetenschappelijk hoofdmedewerker.â
A base di su disertacion y defensa, Ryçond a obtene e titulo academico di doctor di e Universidad di Groningen riba 15 di december 2016 (Dia di Reino). Pa e motibo aki profesor Douwe Jan Elzinga a pidi rector pa promove Ryçond pa e funcion di âwetenschappelijk hoofdmedewerkerâ. Esaki di acuerdo cu e maneho y practica di Univesidad pa cu e Facultad di Derecho. Pa motibonan desconoci nada a wordo haci cu e peticionnan aki. Pa e motibo aki y despues di casi un aña, na september 2017, Ryçond a solicita pa e puesto di âwetenschappelijk hoofdmedewerker Algemene Rechtswetenschappenâ.
Un job interview a tuma luga cu Ryçond dia 24 di October 2017. Ryçond tabata e ultimo candidato pa haci e interview. Ryçond a wordo selecciona como e candidato mas adecua, pero Universidad no a ofrece e posicion di hoofdmedewerker cu el a aplica pâe. Despues a bin resulta cu e rector, Glenn Thodé, a manda un email na e sollicitatiecommissie dia 7 di november 2017 cu rekisitonan nobo y mas stricto pa e posicion y cu e instruccion pa aplica e rekisitonan aki riba e caso di Ryçond. E sollicitatiecommissie a obedece e instruccion aki dia 13 di november 2017.
E email di e rector ta establece, entre otro, e rekisito nobo di un seniorkwalificatie onderwijs (SKO). Precisamente e rekisito aki di un SKO nunca antes a wordo exigi di ningun otro miembro di e personal academico di Universidad. Tres di e cuater hoofdmedewerkers actual di e Facultad di Derecho ni sikiera tin un basiskwalificatie onderwijs (BKO). Ningun ex-hoofdmedewerkers tabatin un SKO. Ademas, Universidad di Aruba nunca a ofrece un trayecto di SKO y tampoco lo ofrece esaki den un futuro cercano.
Persecucion politico
Pesey hopi ta mira e asunto aki como un persecusion politico cu e studiantenan ta lamenta masha hopi mes. Den cada raport di e trabao di Ryçond na Universidad, e ta wordo describi como un persona cu ta traha cu entusiasmo. E raportnan tambe ta mustra cu Ryçond semper a cumpli cu su responsabilidadnan administrativo di manera adecua y cu e ta compromete su mes activamente na duna contribucion social.
Durante e ultimo dies añanan, Ryçond a acumula un track record substancial den asesoramento (gratuito) den e area di derecho constitucional y administrativo y, en particular, derecho di Reino. Entre otro, Ryçond a asesora gobierno y parlamento di Aruba riba solucionnan pa conflictonan constitucional den Reino.


text:
ORANJESTAD- 19 augustus 2021. Segun resumen di awe 114 persona a recupera y un total di 97 caso nobo di COVID-19 a keda registra cual 1 ta turista y 96 ta residente. E cifranan aki ta representa un 'Positivity rate' bou di nos residentenan di 26%. Cantidad di casonan activo di COVID-19 pa awe ta 1057 y cantidad di fayecidonan relaciona cu COVID-19 a aumenta na 124 cu fayecimento di 2 residente y un turista di cual nan edad ta varia entre 63 cu 65 y ningun tawata vacuna. Forsa na famia di e fayecidonan.
Datos di COVID ta ilustra subida di casonan nobo cu un average semanal di 105 caso pa dia y un average di 'positivity rate' semanal di 27% pa dia.
Tin actualmente 70 persona interna cu COVID di cual 8 ta den ICU na Aruba, 13 den ICU na Colombia, 47 riba piso general na Aruba y 2 riba piso di maternidad na Aruba.